Sellaista koiranelämää: syyskuuta 2014\nKisakokemuksen kartutusta ja syysriemuja\nEilen käytiin Hilpin kanssa treenikaverin houkuttelemana kisailemassa treenitauosta huolimatta Lempäälässä Hilpi-kaiman radoilla. Jos jotakin sieltä jäi käteen, niin se, että kannattaisi kisaamisen sijaan treenata :). Nyt oli tarjolla nimittäin niin perinteisiä ykkösluokan ratoja, mikä tarkoitti lähinnä ohjaajan kannalta yritystä pysyä mukana kilpajuoksussa ja yhteen tai kahteen kohtaan jotakin ohjauksen tapaisen änkemistä. Ja semmoista me ei vaan osata. Tähän soppaan kun vielä lisättiin se, että Hilpi ei ollut radoilla ihan oma itsensä, vaan vieras halli ekoissa hallikisoissa tuntui jännittävän ja aiheuttavan epävarmuutta estesuorituksiin ja sama fiilis tarttui myös ohjaajaan, niin vähän jäi nyt vaiheeseen sellainen flow-agility, mihin ollaan jo pikkaisen totuttu. Hivenen ehkä ärsyttää, kun rataprofiilit olivat niin älyhelppoja, että kyllähän tuommoisista pitäisi selviytyä vähän mairittelevimmin tuloksin, mutta kun tunnetila ei vaan ollut tällä kertaa suorituksiin kohdillaan kummallakaan, niin väkisin vääntäen ei onnistu.\nToistaiseksi en ole vielä saanut videoita radoista katsottavakseni, mutta lyhyesti ulkomuistista radat menivät seuraavasti: Ekalta radalta heti alkuun keppivirhe, kun ohjaaja vaihtoi juoksusta kävelyyn kesken keppien ja Hilpiin iski epävarmuus ja jätti pujottelun kesken. Kun kepit otettiin alusta uudestaan, Hilpi pujotteli niitä takaisin päin vähän matkaa --> hyl. Tällä radalla tuli myös esteen ohitus, taas sillä perinteisellä ykkösluokan kaarteella, mikä meille on aiheuttanut päänvaivaa aikaisemminkin. Lisäksi ohjaaja varmisteli keinua liikaakin (mihin se koiraan luottaminen katosi?!) ja siksi myös puomin ylösmenolla Hilpi vähän himmaili. Ja karkasipa se puomin kontaktiltakin ennen vapautussanaa, pöh. Mutta rimat pysyi sentäs ylhäällä, vaikka rata oli juurikin sellainen vauhtirallattelu, jossa Hilpi helposti hosuu.\nToka rata oli muurin ja rimojen roiskimisineen jotenkin niin kaaoottinen, että sitä ei edes oikein muista :) Homma päättyi siihen, kun Hilpi karkasi A:n kontaktilta ja tuumasin siihen, että oho, niin se sinne kiireen vilkkaa omatoimisesti palautui ja jätettiin homma sitten siihen. Viimeinen rata oli tosi simppeli hyppäri, josta siitäkin onnistuttiin keräämään 20 virhettä :P Viimeinen keppiväli jäi pujottelematta, kielto putkelta, rimoja... Onneksi estevälit Hilpi sentään pinkoi sellaista vauhtia, ettei ihan hirveitä lukemia tarvitse koiranettiin kirjata - maaliin tultiin ajassa -9,58 ja etenemäkin oli kuitenkin 3,98 keppikorjailuista ja kiellosta huolimatta.\nJos kisoista ei muuta iloa ollutkaan, niin havahduinpa ainakin siihen, että nyt on saatava taas perusasiat kuntoon ennen kuin harkitaankaan seuraavia kisoja. Yksittäistä keppitreeniä liikehäiriöillä, putkiin lisää imua, koiraan itseluottamusta jännittävissä tilanteissa/paikoissa, irtoamisharjoitusta, kontaktien vahvistamista, liikesuunnalla ohjaamiseen treeniä ja... Ei se vaan nuoren koiran kanssa mene niin, että kisaillaan vaikka ei treenatakaan :) Noh, saatiinpahan taas uudenlainen kisakokemus kuitenkin, ehkä ensi kerralla hallikisatkin hoituvat jo vähän rutiininomaisemmin. Ja päästiin ainakin testaamaan kovassa häiriössä kaukokäskyjä - Hilpi todellakin osaa nyt istua käskystä :)\nTänään on ollut ohjelmassa kuvan kertomaa puuhaa:\nEnsi viikonloppuna meitä odottaa nimittäin muutto uuteen kotiin. Tyttöjen panos pakkailuun on ollut se, että ne lähinnä pyörivät koko ajan tiellä. Hilpi nyt saattaa ottaa torkut silloin tällöin, mutta Sellaa hieman ahdistaa tämä outo puuhastelu ja sen pitää jatkuvasti tarkkailla, mitä tapahtuu. Kauniin syysaamun kunniaksi lähdettiinkin tänään muuttolaatikoiden keskeltä sanomaan jo hieman heippoja nykyisen kodin tutuille lenkkireiteille.\nMitä isäntä edellä, sitä uskolliset lassiet perässä.\nTakapuolirapsutukset kelpaa missä vain.\nSellaa viedään kuin pässiä narussa :)\nSellan sievä lassieote\nHilpin vähän ronskimpi ote :)\nMikäs se tuolla meneekään...\n... No Ossi-orava!\nNäissä maisemissa kelpaa hetkeksi pysähtyä poseeraamaan.\nMutta vielä parempi on hepuloida hiekalla.\nLähettänyt Sari klo 19:44 1 kommentti:\nJänesniemen koulutus 21.9.14\nAgility on kyllä paras harrastus, mitä voi olla - ollaan Hilpin kanssa molemmat sitä mieltä. Treenitaukoon oli otettava tauko, kun tänään tarjoutui mahdollisuus saada ehkä maailman parasta agilitykoulutusta. Elina Jänesniemi tuli kouluttamaan takkuja omalle kentälle alla olevalla radalla.\nPieni paussi agilitysta oli kyllä tehnyt tosi hyvää. Hilpi oli innoissaan, kuten aina, mutta ei vetänyt överiksi intoiluaan. Radan alussa oli jo meillä ensimmäinen harjoittelun paikka. Mun pitäisi vaan luottaa siihen, että koira lukee ensimmäisen esteen ja uskaltautua ottamaan etäisyyttä lähdössä (muuten ei ehdi!). Koira vaan tarpeeksi vinoon lähtöön, jotta se näkee putken ja oma sijoittuminen putkien kaksi ja kolme välimaastoon. Neloselle riitti lähetys mutta vitos-kutosväliin kannatti ehdottomasti saksalaisen sijaan tehdä takaakiertopersjättö välittömästi lähetyksen jälkeen, jotta päästiin jatkamaan jouhevasti. 10-esteelle tein saksalaisen, ja se oli toimiva, kun vaan muisti itse pitää katseen tarpeeksi pitkään koiran linjalla, jotta käännöksestä saa tarpeeksi tiukan. Ehkä kaikkein hankalin ohjauskohta oli serpentiini-välistäveto (14-15-16), jota kyllä hinkattiin. Joko ohjaajan välistävetokäännös oli myöhässä tai sitten jalka ei vaan tahtonut liikkua näyttämään hypyn 16 ponnistuspaikkaa kohti. Mutta kunhan kuvion ajoitus saatiin kuntoon, niin 17 jälkeen ehti hyvin persjättöön. Uutta opittiin taas myös putkijarruista. Sen voi ja kannattaa todella tehdä koiraa kohti ja vaikka putken ulostulopään kohdalla, jos vaan tekee sen kun koiralla on vielä kaksi laukkaa putkeen. 22. esteen siis leijeröin ja ehdin aika mukavasti jarruttamaan vielä melko pitkälle putken toisen pään tasolle. Putkeen 23 lähetys oli vähän vaikea, kun ohjaaja mietti putken päätä eikä koiran linjaa. Kunhan vain sain sen törkkäystä linjalle, niin johan putki löytyi ilman ongelmia. Ja ihan huippua, Hilpi-juniori haki ja taipui jo ekasta yrittämästä kepeille (24) suoran putken jälkeen tiukasta avokulmasta <3. Rimat pysyivät ylhäällä tosi hyvin vaikka olivat pääasiassa 60, muutama ohjausvirhe kostautui riman putoamisena, lähinnä kohdissa, kun ohjaaja ei katsonut koiraa. Elinan mukaan agilityssa on kaksi kohtaa, jossa ohjaajan on nähtävä koira aina - kun se laskeutuu edelliseltä esteeltä/tulee ulos putkesta ja kun se lukitsee seuraavan esteen. Muuten voi vilkuilla minne sattuu. Ja ne linjat! Ohjaajan pitäisi niin unohtaa esteet ja miettiä vain linjoja. Tuo pituuden ja putken yhdistelmä (29,30) jäi vielä testaamatta, mutta otetaan se joku kerta omiin treeneihin.\nSaatiin myös Elinalta hyvät vinkit kontaktien treenaamiseen. Hilpi nimittäin tuli ekalla kerralla sekä A:lta että puomilta läpi, mikä on niin tyypillistä, kun aloitetaan kisaamaan koiran kanssa. Testattiin myös, että se on alkanut vapautua liikkestä jo eikä vain käskysanasta ja tähän pitää nyt tehdä korjausharjoitusta. Treeneissä on aina pysähdytty ja vapauteltu siitä vaikka oikeasti kisatilanteissa koirahan vapautuu, kun ohjaaja on liikkeessä. Nyt siis ensin vahvistetaan, että kontaktilta ei karata ennen käskysanaa ja sitten aletaan ottamaan vapautusharjoituksia liikkeestä. Etupalkka on hyvä apu tässä: ohjaaja käy etupalkalla, palaa takaisin palkkaamaan 2on2offiin, toistaa tätä vaihtelevan määrän ja vapauttaa sitten liikkeestä etupalkalle. Ja seuraavaksi unohdetaan etupalkka ja otetaan mukaan vain se, että ohjaaja käy jossakin ohjauksessa/tekee jonkin liikehäiriön, palaa takaisin palkkaamaan kontaktille ja tärkeinpänä vaiheena palaa itse seuraavaksi kontaktin puoliväliin ja ottaa sieltä spurtin kohtaan mihin kisatilanteessakin haluaisi päästä ja vapauttaa liikkeestä (ts. otetaan tilanne uudestaan sellaisena, kuin se olisi kisoissakin). Muutama tällainen muistuttelutreeni (ehkä aluksi otetaan vain liikehäiriö kävellen), niin eiköhän saada taas kontaktiosaamista eteenpäin.\nKyllä jäi huippufiilis koulutuksesta, eikä ainoastaan vain siksi, että Elina kehui Hilpin olevan hienoin collie, jonka hän on koskaan nähnyt :) Kyllä vaan saatiin tästä koulutuksesta niin paljon ideoita ja tsemppiä jatkoon, kunpa pääsisi Elinan oppiin useamminkin. Ja parasta oli, että jäähkälenkillä oli mukana treenin jäljiltä taatusti maailman onnellisin otus. Hilpi suorastaan tanssahteli pitkin metsämättäitä :)\nAgility tekee onnelliseksi.\nLähettänyt Sari klo 20:09 3 kommenttia:\nHilpi ekaluokkalainen on päässyt varsinaiseen koirakouluun. Agiliitelyn sijaan on nimittäin keskitytty lähipäivät sanojen opiskeluun. Havaitsinpa tässä taannoin että tuolla tyypillä on oikeasti tosi heikko sanaerottelu (eikä nyt ole kyse vain keinu-sanan erottamisesta). Se on niin henkeen ja vereen agilitykoira, ettei se käytännössä kuuntele vihjesanoja juuri lainkaan vaan lukee vain kroppaa, ennakoi siitä ja tarjoilee ties mitä toimintoja palkkion toivossa. Tulin ilmoittaneeksi Hilpin parin viikon päästä alkavalle tokon jatkokurssille ja tästä innostuneena ollaan nyt vähän muisteltu peruskäskyjä. Totesinkin sitten, että aapinen on avattava ihan alusta, ja nyt harjoitellaan käskyä istu :) Hilpi osaa istua edessä, se osaa istua perusasennossa ja se osaa jäädä odottamaan istuen, mutta pelkästä istu-käskystä ei vielä muutama päivä sitten tapahtunut mitään istumiseen viittaavaa, kaikkea muuta kyllä. Eli se on yleistänyt, että istuminen tapahtuu tietyissä kohdissa ja tilanteissa, mutta itse vihjesana oli kyllä joutunut täysin unholaan, jos se sitä koskaan on osannutkaan. No, nyt tätä toimintoa on yhdistetty vihjeeseen ja pientä edistystä on jo ainakin ruokakupilla tapahtunut - istu-maahan-istu -kaukoja neiti suorittaakin jo melko täpäkästi nälkäisenä.\nSanaerottelua on myös treenattu lenkeillä vapautuspelillä, jossa kiven päällä ollessan tyttöjen tarvitsee kuunnella tarkkaan eri sanoja ja vasta tutun vapautusanan kuullessaan saa lähteä. Aluksi tämäkin oli kovin hankalaa ja varsinkin vihjesana "apina" oli Hilpistä aivan sama kuin "tule" :). Nyt pelaaminen sujuu jo vähän paremmin. Sella on oikeasti sanojen kanssa aika hyvä, mutta se ei vaan aina jaksa keskittyä pelaamiseen ja säätää välillä ihan muuta. Noh, onpahan Hilpille häiriötä ja maltti kasvaa. Lisäksi ollaan nyt alettu nimeämään erilaisia leluja ja treenattu sillä tavalla sanoja. Hilpi on saanut noutaa vihjeestä leluja eri vaihtoehdoista. Tosin tässä haasteena on Hilpin palkkahierarkia, pallo ei ole läheskään niin kiva kuin nännikumi ja vaikka "pallo" vihjeestä lähestytäänkin ensin palloa, niin kun sitä on käyty koskettamassa, perille tuodaankin se kivempi lelu leikittäväksi :)\nKaukaa viisaana voisi todeta, että olisihan sille voinut jo pentuna opettaa nuo tokokäskyjen vihjesanat vahvoiksi, mutta laiska ja vahvat liikemaneerit omaava ohjaaja saa nyt sitten ryhdistäytyä vähän jälkijunassa. Hiljaa hyvä tulee ei tosin ole mikään Hilpin motto :)\nViimeiset kaksi viikkoa on tosiaan otettu aika lailla rentoutumisen kannalta. Sella on käynyt kerran treeneissä kontakteja hosumassa, mutta muuten ollaan vain nautittu luonnossa liikkumisesta ja aurinkoisista syyspäivistä. Metsäleikeissä on tapahtunut siinä mielessä pientä edistymistä, että Hilpi on rohkaistunut esine-etsinnässä mukavasti. Aikaisemmin se on kyllä lähtenyt etsintöihin innokkaasti ja ilmaissut lelunkin, mutta ei ole oikein saanut sitä tuotua varmasti ohjaajalle, jos etäisyyttä on yhtään enemmän, varsinkaan jos Sella on häiriönä mukana lähtöpaikalla. Toissapäivänä lelu palautui kun palautuikin varsin reippaasti ihan perille asti ilman apuja, lukuunottamatta tietysti noutamaan kehottamista. Ja hurjat bileet pystyyn!\nTällaiset syyssäät kyllä kelpaa meille, tätä lisää.\nOnko taas kesä?\nAntaisitko mulle sen rotan...\n... niin opetan sen uimaan!\nsyyskuun 15. ja vielä Sella tarkenee uida :)\nMitähän tv:stä tulee?\nLähettänyt Sari klo 18:38 Ei kommentteja:\nKahden vaiheilla olin harrastuskulujani pohtiessa, että ilmoitanko Hilpin syyskuun näyttelyyn Tampereelle vai agikisoihin ennen piirinmestaruuksia ja Nokian agikisat veivät sitten voiton. Heinin treeneissä esiin herännyt häiritsevä ylivireisyys jatkui vielä keskiviikon valmistavissa pm-nollatreeneissäkin, joten pikkaisen jo harkitsin agitauon käynnistyvän siihen paikkaan. Tämä viikonloppu kuitenkin vielä tsempattiin ja oikeastaan hyvä niin. Kisoissa kaverina oli taas Super-Hilpi, jonka kanssa agility on vaan niin huippua!\nVideo Hilpin lauantain radoista\nLauantain radat olivat Anders Virtasen käsialaa. Aikas mukavan oloisia, haasteitakin tarjoilevia, ratoja kaikkinensa. Anders oli jo kotisivuillaan ratapiirroksetkin julkaissut, joten kaipa ne rohkenen mukaan muistiinpanoihini liittää. Ratapiirrokset siis (c) Anders Virtanen. Ekalla radalla niin tyypillinen virhe, jossa kontakti koiraan unohtuu hetkeksi ja Hilpi tulee esteestä ohi. Ohjaajan esteen ohitusten korjaukset ovat kyllä ihan kamalia, anteeksi Hilpi. Ja heti perään sitten taas seuraava tyyppivirhe - puomikeinu-erottelu. Otettiin keinu muistutukseksi uusiksi ja sanottiin radalle heipat.\nNetin syövereistä löytyi vielä aarteita edellisistä kisoista. Kuvat (c) Teemu Tretjakov\nToinen rata oli kyllä meiltä tosi hyvä, rimojen kanssa vielä painitaan, mutta muuten meno oli mukavan virtaavaa :) Tietysti ohjausten ajoitusta voisi aina parantaa, vaan täytyypä Hilpin oppia siihenkin, ettei ohjaaja aina onnistu ja silti rimat pidetään ylhäällä. Tältä radalta kymppi miinuslukemin -15,59.\nKolmas rata oli hyppäri, jonka alku oli vähän kangerteleva. Ohjaaja vähän hissutteli ja alun vekkausyritys ei ollut paras mahdollinen. Suurin ilonaihe tällä radalla oli kepit, jotka löytyivät avokulmastakin oikein näppärästi. Törkkäykset pitäisi Hilpille kyllä kepeillä jossakin vaiheessa opettaa, voivat tulla tarpeeseen joillain radoilla. Pussia ennen tiesin kyllä että "tarttis tehä jotain" ettei mene pitkäksi, mutta en vaan sitten uskaltanut kokeilla vastakäännöstä tai jarrua, kun pelkäsin sen johtavan kieltoon. Olisin saattanut ehtiä valssaamaankin pussin perään, mutta sen sijaan viivyttelin ja tein myöhäisen takaaleikkauksen. Vielä onneksi sain Hilpin kalastetuksi saksalaiseen seuraavalla hypyllä, vaikka se meni piiitkäksi. Ilonaiheena myös se, että pussia edeltävät kaksi rimaa pysyivät ylhäällä, vaikka ensimmäiselle lähetin hieman kauempaa ja pussia edeltävä rima on herkässä, kun Hilpillä on kiire pussiin :) Tältä radalta siis tuloksena 10 aikaan -13,37.\nVaikka nuo rimat tietysti harmittaakin ja niiden kanssa tehdään jatkuvasti töitä, niin kyllä vaan sai hymyn huulille tulostaulun kertoma - Hilpi oli nopein koira molemmilla kellotetuilla radoilla, vaikka ei kilpaseurakaan hidasta ollut ja virheet olivat samantyyppisiä. Kun on muutaman vuoden paininut joka radalla ihanneaikaan pääsemisen kanssa, niin kylläpä vaan tästä saa hurjasti hyvää mieltä, olkoonkin vaikka hieman omahyväisen kuuloista. Videolta vauhti ei näytä yhtään niin kovalta verrattuna livenä katsottuihin kilpakumppaneihin, mutta Hilpi on vaan niin erinomainen kääntyjä ja kiihdyttäjä, että kaipa sillä aina sadasosia säästetään. Kyllä sitä voi nahkacolliekin kulkea!\nRimaa "hipova" supermarsu lähestyy :)\nSunnuntaina kisailtiin sitten joukkueradalla, olikin oikein pikavisiitti Nokialle. Koko ajan oli kiire, kun aikataulut olivat etuajassa ja mulla kaksi koiraa peräkkäin ohjattavana. Penturyhmämme joukkueessa sain siis ohjata myös Pii-bc:tä, kun vakiokartturi oli reissussa. Piin kanssa keskiviikkoinen kenraali ei ihan sujunut toiveiden mukaan ja kisapaikallakaan lämmittelyesteillä ei oikein saatu otetta hyppyihin. Mutta radalla sitten Pii yllätti ja tehtiin jopa puhdasta rataa aina kepeille asti. Piille kepit eivät ole helpot enkä osannut sitä niille ohjata, joten meidän suoritus loppui sitten hylkäykseen. Näissä kisoissa oli niin kiire, että hyllyn jälkeen piti lähteä suoraan pois radalta, joten koirakkoja tulikin sitten ulos radalta ihan liukuhihnalla. Hilpi oli heti seuraava joukkueemme edustaja, eli juoksusta koiran vaihto. Hilpin kanssa alun pitkä kaarijuoksu sujui yllättävän hyvin, vaikka se on meille tosi haastavaa ollut. Myös kepeille tekemäni takaaleikkaus onnistui, mutta kiirehdin lopussa liikaa ja Hilpi jätti viimeisen välin pujottelematta. Itse en tätä huomannut vaan jatkoin rataa kunnes jossain vaiheessa havahduin kuulutuksiin, ja kyselinkin sitten tuomarilta, että oliko se hylly. Oli ja ei kun ulos. Makseissa ei oikein tuloksilla juhlittu, olisiko yksi joukkue saanut kolme tulosta radalta ja tullut näin piirinmestariksi. Vähän kökkö fiilis jäi, kun piti lopettaa rata kuin seinään, kun koira meni niin hienosti (ja rimat pysyivät ylhäällä!). Mutta ensi vuonna uudestaan taas!\nKaikkiaan viikonlopun kisoista jäi oikein hyvä mieli omien suoritusten kannalta. Pelkäämäni ylivireisyyttä ei ollut, vaan meillä oli Hilpin kanssa oikein mukavaa yhdessä tekemistä, on se vaan niin huippu tyyppi. Ennen radalle menoa kokeilin nyt tuota meidän parkitusta, eli Hilpi vaan makasi ja sai palkkaa siitä. Se tuntuu toimivalta jutulta, täytynee ottaa se nyt vakikäytännöksi treeneissäkin, eli ei suoraan autosta radalle vaan ensin pidetään vire kurissa yhdessä. Radan jälkeen sitten kunnon riekkuhetki palkaksi, sekös Hilpistä on mukavaa :)\nLähettänyt Sari klo 21:50 5 kommenttia:


”There is not a single original thought in Eragon” Tekijyys ja fandom verkon fantasiakirjakeskusteluissa - Tutkimusportaali - Converis - Jyväskylän yliopisto\nHankeluettelo > ”There is not a single original thought in Eragon” Tekijyys ja fandom verkon fantasiakirjakeskusteluissa\nTekijyys ja fandom verkon fantasiakirjakeskusteluissa\nHankkeen päättymispäivämäärä: 31.10.2018\nNykykulttuurin tutkimuksen väitöskirjassa ”’There’s not a single original thought in Eragon’ – Tekijyys ja fandom verkon fantasiakirjakeskusteluissa”, tutkitaan fantasiakirjallisuuteen liittyvien intertekstuaalisuuskeskustelujen kulttuurisia ulottuvuuksia. Tutkimus fokusoituu verkkokeskusteluihin, ja keskusteluja lähestytään paitsi intertekstuaalisuuden, myös faniuden ja tulkitsijayhteisöjen näkökulmasta. Siikilä-Laitila jatkaa väitöskirjassaan Pro gradunsa ”’Did J. K. Rowling rip of Tolkien?’ Taru Sormusten Herrasta -trilogian ja Harry Potterin yhtäläisyydet lukijoiden verkkokeskusteluissa, narratologisesti ja intertekstuaalisesti” aihepiiriä entistä enemmän juuri lukijoiden mielipiteisiin ja reaktioihin keskittyen. Tämä väitöskirja on osahanke seuraavassa kuvatusta tutkimushankkeesta:\nMonitieteinen ”Taide, tekijyyden muutos ja tekijänoikeus” -hanke yhdistää taiteiden tutkimuksen, taiteen sosiologian ja oikeustieteen näkökulmat tekijyyteen. Yhdistämällä teoreettista analyysia empiiriseen tutkimukseen hanke tuottaa monivivahteisen jäsennyksen tekijyyttä tänä päivänä säätelevistä elementeistä. Se myös etsii luovia ja tieteellisesti perusteltuja ratkaisuja intressiryhmien välisiin, jumiutuneisiin tekijänoikeuskiistoihin.\nRahoittajat ja suorituspaikka\nHanketta rahoittaa Emil Aaltosen säätiö. Hankkeen vastuullisen tutkijan Sanna Nyqvistin tutkimuksen rahoittaa Suomen Akatemia. Tutkimushanke toteutetaan Helsingin yliopiston Filosofian, historian, kulttuurin ja taiteiden tutkimuksen laitoksella 1.1.2016–31.12.2019 välisenä aikana.


Julkaistu 29.09.2009 15:59\n(Päivitetty 13.10.2009 09:27)\nSyyttäjä vaatii Anton poikansa Venäjälle kaapanneelle Rimma Saloselle ehdollista vankeusrangaistusta törkeästä vapaudenriistosta, lapsikaappauksesta ja kavalluksesta. Rimma Salonen kiisti kaikki syytteet perusteettomina. Tampereen käräjäoikeudessa aamupäivällä käynnistynyttä oikeudenkäyntiä oli saapunut seuraamaan runsaasti venäläisten tiedotusvälineiden edustajia. Kihlakunnansyyttäjä Mika Mäkisen mukaan Rimma Salonen riisti oikeudettomasti Anton pojaltaan liikkumisvapauden ja eristi tämän tutusta elinympäristöstään, synnyinmaastaan, isästään ja lähisukulaisistaan maaliskuussa 2008 kuljettaessaan tuolloin neljän vuotiaan lapsensa Venäjälle ilman toisen huoltajan suostumusta. Kaappaushetkellä Anton oli määrätty vanhempiensa yhteishuoltoon, pojan pääasiallinen asuinpaikka oli äidin luona. Asuminen oli kuitenkin jaettu venhempien kesken siten, että Anton oli äitinsä luona neljä vuorokautta viikossa ja isänsä luona kolme.\nSyyttäjä pitää Rimma Salosen tekoa törkeänä, koska se on toteutettu suunnitelmallisesti ja jatkunut yhtäjaksoisesti runsaan vuoden. Suunnitelmallisuudesta kertovat syyttäjän mukaan isältä salassa suoritetut matkavalmistelut. Rimma Salonen irtisanoi muun muassa Tampereella sijainneen osaomistusasunnon, myi asunnon irtaimiston ja vuokrasi ystävänsä avustuksella uuden asunnon Venäjältä. Syyttäjä pitää tekoja törkeinäSyyttäjän mukaan vapaudenriistoa ja lapsikaappausta voidaan pitää törkeänä myös siksi, että lapsi on viety oikeudettomasti maahan, joka ei ole sitoutunut kansainvälisiin sopimuksiin eikä lasta tämän vuoksi voitu enää palauttaa Suomeen viranomaisten virka-aputoimenpitein. Lisäksi syyttäjän mukaan on selvää, että äiti vei Antonin Venäjälle sen vuoksi, että saisi pojalleen Venäjän kansalaisuuden ilman toisen huoltajan suostumusta.Syyttäjän mukaan Rimma Salonen on teollaan paitsi riistänyt lapseltaan vapauden myös loukannut isälle kuuluvia lapsen huoltoa koskevia oikeuksia. Yhteishuoltajuustilanteessa lapsen asuinpaikasta on syyttäjän mukaan päätettävä yhdessä. Kyseessä on huoltajuussopimuksen ydinkohta. Rimma Salonen vei kuitenkin Antonin Venäjälle kertomatta aikeistaan mitään isälle Paavo Saloselle. Salonen sai tietää asiasta vasta muuton jälkeen puhelimessa. Lapsen uutta asuinpaikkaa Rimma Salonen ei suostunut kyseisessä puhelinkeskustelussa kuitenkaan paljastamaan. Uusi asuinpaikka selvisi vasta poliisien avustuksella kolmen kuukauden kuluttua katoamisesta. Puolustus kiistää kaikki syytteetRimma Salosen puolustusasianajajan Heikki Lampelan mukaan kaikki syyttäjän esittämät kolme syytekohtaa ovat perusteettomia. Puolustuksen mukaan kyseessä ei ollut lapsikaappaus vaan ainoastaan isän tapaamisoikeuteen kohdistuva loukkaus. Lampelan mukaan Anton asui pääasiallisesti äidillään, koska Tampereen käräjäoikeudessa vuonna 2006 laaditun huoltoa ja tapaamista koskevan sopimuksen mukaan lapsi asui joka viikko neljä vuorokautta äitinsä ja kolme isänsä kanssa. Näin ollen äidillä ei puolustuksen mukaan ollut minkäänlaista velvollisuutta ilmoittaa Venäjälle suuntautuneesta lomamatkasta etukäteen Antonin isälle Paavo Saloselle. Toisaalta puolustuksen mukaan kyseessä ei alunperinkään ollut muutto vaan lomamatka. Rimma Salonen matkusti Rimma Salosen asianajajan Heikki Lampelan mukaan lapsensa Antonin kanssa hermolomalle VenäjälleDiplomaattikyydillä kotimaahanTällä viikolla kuusi vuotta täyttävä Anton Salonen palautettiin Suomeen diplomaatin kuljettaman auton tavaratilassa viime huhtikuussa. Konsuli Simo Pietiläisen tarjoamasta kuljetusavusta nousi valtava kohu Venäjällä. Venäjä julisti Pietiläisen ei toivotuksi henkilöksi ja hänen oli jätettävä työpaikkansa pääkonsulaatissa Pietarissa. Asiaan puuttuivat myös Venäjän pääministeri Vladimir Putin sekä ulkoministeri Sergei Lavrov.Rimma Salosen asianajaja: Äidin ei ollut tarkoitus jäädä Venäjälle (toim Tuula Malin)


Toimarin loki: Kampus VI: Suunnittelua rakennustöiden lomassa\nKampus VI: Suunnittelua rakennustöiden lomassa\nVaikka työt Porin kampuksen rakennuskohteessa ovat jo alkaneet, suunnittelu ei ole lähelläkään valmista. Tekninen suunnittelu etenee usean erikoissunnittelijan voimin. Pääsuunnittelijan tehtävänä on varmistaa, että suunnittelun kuluessa tarkentuneet lukuisat tekniset ratkaisut sopivat kampuksen kokonaisuuteen.\nMeidän oma suunnittelumme jatkuu käyttäjän näkökulmasta aina lähes muuttoon asti. Laajemminkin panostamme myös koko kampusta ympäröivän alueen kehittämiseen. Kirjoitin vastailmestyneessä Agorassa kampuksen vaikuttavuudesta alueen ja kaupungin kehitykselle. Kampusta ympäröivä alue, aseman seutu sekä radan ympäristö, on potentiaalisesti niin merkityksellistä keskustan tonttimaata, että alue on keskeisesti esillä valtion ja Porin kaupunkiseudun välisessä kasvusopimuksessa.\nOmassa suunnittelussamme on noussut esille mielenkiintoisia mahdollisuuksia. Vaikka emme ehkä kykene kaikkia toteuttamaan, kaikki esitetyt ideat ja niiden toteutusmahdollisuudet arvioidaan avoimesti ja perusteellisesti. Seuraavassa muutama esimerkki.\nSAMKin Vesi-Instituutti Wanderista on esitetty, että Porin kampukselle asennettaisiin innovatiivinen suljetun kierron vedenkäsittelyjärjestelmä. Järjestelmälle on varattu tilat ja seuraavaksi aloitetaan yhteistyöneuvottelut mahdollisten järjestelmän toimittajien kanssa. Lisäksi kampuksen kaikki vesijärjestelmät on tarkoitus toteuttaa vettä säästävillä laitteistoilla sekä tiiviin mittaroinnin mahdollistavilla seurantalaitteilla.\nPorin kampukselle toteutettava 1300 henkeä vetävä monitoimisali on ainoa laatuaan Porin alueella. Salin suunnittelussa käsitelty mahdollisuuksia järjestää eri tyyppisiä tilaisuuksia. Tila soveltuu erinomaisesti kongressikäyttöön, erilaisiin suuriin kokouksiin, banketteihin, gaaloihin, messuihin ja muihin tapahtumiin. Myös kevyitä konsertteja voidaan helposti järjestää. Ainoaksi haasteeksi on muodostunut oikeastaan vain se, että täysimittaiset rock-konsertit vaatisivat aivan oman tyyppisensä ratkaisut: raskaita kuormia kestävän betoni- tai vanerilattian; kattoon tehtävät erittäin vahvat ripustukset; lisä-äänieristykset erityisesti kattoon ja kaupan suuntaan. Lisäinvestoinnit olisivat huomattavat. Rock-konsettien mahdollistaminen tekisi salista kompromissin, joka ei enää parhaalla mahdollisella tavalla palvelisi SAMKin ydinkäyttöä, eli opetusta sekä urheilu- ja kokoustoimintaa. Näistä syistä on päädytty siihen, että raskaat rock-konsetit jäävät pois järjestettävien tilaisuuksien listasta.\nLaboratorioryhmässä on käsitelty mahdollisuutta rakentaa Porin kampuksen noin 1000 neliön laboratoriotilaan parvi laboratoriohenkilökunnan työtiloja varten. Parvi parantaisi laboratorion käytettävyyttä ja tehostaisi tilankäyttöä. Tällä hetkellä selvitetään rakennuttajan kanssa parven kustannuksia ja toteutusmahdollisuuksia. Laboratoriotilan sähköjen asennus on esitetty toteutettavaksi sähkötekniikan koulutuksen ohjattuna opiskelijatyönä. Tässä innovatiivisessa ehdotuksessa tuodaan opiskelijat mukaan suunnitteluun ja toteutukseen, ja ennnen kaikkea varmistetaan oikeanlaiset sähköasennukset oikeisiin paikkoihin joustavasti toteutettuna ilman sidoksia rakentajan tiukkoihin aikatauluihin. Laboratoriokokonaisuudesta päätetään heti kun kaikki selvitykset ovat valmiit.\nKampuksen suunnittelu on jo nyt osoittanut haastavuutensa, mutta myös mahdollisuutensa ja innostavuutensa.\nLähettänyt Juha Kämäri klo torstaina, maaliskuuta 12, 2015


67 % suomalaisista syö jouluna graavikalaa – näin tarkistat sertifioinnin - Halloota\nLohi on Suomen syödyin kala, joka löytyy myös joka vuosi monien joulupöydästä.\nYlivoimaisesti eniten Suomessa syödään norjalaista tuontilohta, jonka tavanomaiseen kasvatukseen liittyy kuitenkin ikäviä ympäristövaikutuksia. Lidl kertoo asettaneensa vastuullisuustavoitteekseen myydä vain vastuullisuussertifioitua tai kotimaista kalaa omien merkkien tuotteissa vuoden 2020 loppuun mennessä. Lohen osalta tavoite on täyttynyt ennen joulua. Lidlin kahdentoista ASC-sertifioidun lohituotteen lisäksi valikoimasta löytyy tällä hetkellä myös viisi Suomessa kasvatetusta kirjolohesta valmistettua tuotetta. ASC-sertifiointi kertoo vastuullisesti kasvatetusta kalasta.\n– Sertifiointi varmistaa kalojen jäljitettävyyden toimitusketjussa sekä sen, että ne on kasvatettu kestävästi. Halusimme sertifioida etenkin kaikki valikoimastamme löytyvät lohet, jotta asiakas voi olla varma siitä, että Lidlin merkin alla myydään vain vastuullisesti pyydettyä ja kasvatettua kalaa, kertoo Lidlin vastuullisuusasiantuntija Laura Kvissberg.\nLidlin syksyllä 2020 teettämän tutkimuksen mukaan suomalaisista 27 prosenttia ostaa joulupöytään vain kotimaista kalaa. Jouluna eniten syödään graavikalaa (67 prosenttia) ja toiseksi eniten kylmäsavustettua lohta (56 prosenttia).\nKotimainen on vastuullista\nKotimainen kala on ilmastoystävällinen valinta. Suomalainen luonnonkala on vielä harvoin sertifioitua, mutta terveellistä ja sen hiilijalanjälki on muihin eläinproteiineihin verrattuna pieni. Itämerestä pyydetyn silakan syöminen pienentää meren ravinnekuormitusta ja on siis todellinen ympäristöteko.\n– WWF suosittelee syömään enemmän kotimaista luonnonkalaa ja myös Suomessa kasvatettu kirjolohi on päässyt Kalaoppaan vihreälle listalle. MSC- ja ASC -tutkimuslaitosten myöntämiä laatuleimoja harvemmin vielä löytyy suomalaisesta kalasta, mutta tehostetun kalanviljelyn ja etenkin Itämeren ravinnekuormituksen kannalta suomalaista kalaa voi syödä hyvillä mielin, kertoo Kvissberg.\nASC on vastuullisesti viljellyn kalan sertifiointi. ASC -sertifioinnin tavoitteena on pienentää kalankasvatuksen haitallisia ympäristövaikutuksia. Siksi sitä suosittelevat useat ympäristöjärjestöt.\nMSC on vastuullisesti pyydetyn kalan sertifiointi. MSC-merkki kertoo kuluttajalle, että kyseisen kalan alkuperä tunnetaan ja se on pyydetty MSC -sertifikaatin asettamien kestävyyskriteerien mukaisesti.\nWWF:n Kalaopas ohjaa vastuulliseen kalojen kuluttamiseen liikennevaloin. Oppaassa kalalajit on luokiteltu vihreälle, keltaiselle tai punaiselle listalle kalakantojen tilan ja pyyntitapojen kestävyyden mukaan. Vihreän listan kaloja kannattaa WWF:n mukaan suosia, keltaisella merkittyjä lajeja ostaa harkiten ja punaisen valon saaneita välttää.\nTutkimukseen osallistui tuhat suomalaista, joista 95 prosenttia vastasi juhlivansa joulua syömällä kotioloissa. Tutkimuksessa keskityttiin joulupöydän ruokiin ja sen toteutti Bilendi Finland.\nEdellinen artikkeliPokémon-hahmoista upeita fanituotteita\nSeuraava artikkeliIle vainio vei Vesa-Matti Loirille Jope Ruonansuun maalaaman taulun – ”Meidän pitää pysyä vielä hengissä”


Poikaystävä käyttäytyy epäilyttävästi | Demi\nPoikaystävä käyttäytyy epäilyttävästi\nOlin monta viikkoa ulkomailla, jollon en siis nähny mun poikaystävää. Aluksi me puhuttiin paljon puhelimessa ja snäpissä, yms oltiin yhteydessä paljon. Se on aina normaalisti vastannu mun viesteihin ihan suht nopeesti yms.. kuitenkin joskus about vikalla tai tokavikalla viikolla kun olin siellä reissussa, niin se ei enää lähetellyt mulle viestejä, ei enää soitellu mulle, ja jos mä soitin nii se harvoin vastas mulle tai jos vastas niin puhuttii ehkä korkeintaan pari minuuttii... Mua alko epäilyttää se, että se ei muka käytä puhelinta koko päivänä (koska sil saatto siis mennä vaikka 10h avaa mun viestit), joten katoin vähän välii sen snap scoree, ja siitä siis huomasin, että kyllä hän on käynyt snäpissä ja puhunut paljonkin muille, mutta ei oo edes avannu mun viestejä.. en yleensä tee mitää tollasii vakoomis juttuja (xd) mut tulin niin jotenki vihaseks et aloin seuraa sen snap scoree ihan oikeesti D: en myöskään enää ollu snäpissä sen #1 bff, joka tarkottaa sitä, että se puhu jollekkin toiselle enemmän ku mulle.\nOlin loukkaantunut koska mul oli siis tosi ikävä mun jätkää mut mul tuli sellanen tunne, et sitä ei kiinnosta yhtään kun ei viitti edes puhua mulle.. :/\nNo sit tapahtu yks juttu mun yksityiselämäs joka satutti mua ihan sikana (ei liittyny siis mun jätkään), joten kuten kuka tahansa muukin tyttöystävä, halusin purkaa mun pahaa oloa ja vaan jutella mun poikaystävän kaa, jotta mulle tulis parempi olo. Lähetin sille itkien viestejä siit mitä tapahtu, soitin sille.. mut hän ei avannut edes niitä viestejä yli 24 tuntiin. Toi meni mun mielestä yli rajan ja otin pahasti tunteisiin joten kysyin siltä että mikä sen ongelma on ku ei enää puhu mulle, sanoin ettö toi sattuu ja että musta tuntuu tosi pahalle. Kun se vihdoin ja viimein vastas, se kerto että sen puhelin oli menny rikki ja sen takii ei ollu pystyny vastaamaan.. (juupajuu, se oli koko päivän ollu snäpissä ku sen score oli noussu hemmetin paljon).. annoin asian vaan olla, koska olin niin rikki ja en vaa kyenny tekee mitään.\nOon nyt suomessa, ja päivällä koitin soittaa sille jospa me voitais nähä (olin koko loman ajan sanonu että meiän täytyy nähä heti ku tuun takas, koska mulla oli niin ikävä).. no kuten voitte arvatakkin, ei vastannut, ei vastannut edes snäppeihin mitä lähetin ja oli siis obviously käyny snäpissä useamman kerran..\nMikä helvetti tota poikaa vaivaa, onko se oikeesti löytäny jonku toisen muijan sillä aikaa ku olin poissa ??? Vai kyllästykö se muhun ?? Vai ylireagoinko mä vaan.. oon vaan tosi loukkaantunu sen käytöksestä :( mua vaan itkettää koko ajan </3


Protan on ostanut turkkilaisen katto- ja katevalmistaja Multiplanin - Protan\n/ Sven-Ove Bakke & Nina Mattila Päiväys 15.8.2019 Tuoteryhmä Katoista ja katteista,IA,Ventiflex,Production\nProtan on ostanut Multiplanin, Turkin suurimman lämpömuokattavan kattomuovivalmistajan.\nMultiplan on Turkin suurin kattojen ja kermien valmistaja ja se on vakiinnuttanut vahvan asemansa markkinoilla. Istanbulista itään sijaitsevassa Gebzessä sijaitseva tehdas on moderni tuotantoyksikkö, jossa valmistetaan kattoja ja kermejä.\n- Olemme perustaneet uuden yrityksen nimeltään Protan Multiplan, joka tukee kasvuamme lisääntyneen kapasiteetin muodossa sekä vahvistaa pääsyämme uusille markkinoille. Voimakkaan kasvun ja ympäristöystävällisten tuotteiden kysynnän kasvun seurauksena tämä hankinta on luonnollinen askel. Jatkamme tuotantoamme Norjassa, mutta tarvitsimme lisää tuotantokapasiteettia taataksemme kasvun ja toimituskyvyn kansainvälisillä markkinoilla, kertoo Protan Groupin toimitusjohtaja Erik Øyno.\n- Turkissa tapahtuvan tuotannon avulla olemme lähellä tärkeitä markkinoita, sekä uusia että vanhoja, Erik Øyno jatkaa.\nProtan-konsernilla on tytäryhtiöt Puolassa, Ruotsissa, Iso-Britanniassa, Saksassa, Tanskassa, Suomessa, Espanjassa, Liettuassa ja Unkarissa. Vuonna 2018 konsernin liikevaihto oli 170 miljoonaa euroa ja tuotto ennen veroja 9 miljoonaa. Multiplanin liikevaihto on hieman yli 10 miljoonaa.\nProtan-konserni on norjalainen edelläkävijä vesikatteiden tuotannossa ja yksi suurimpia urakoitsijoita pohjoismaissa. Protan kehittää ja valmistaa PVC-kermejä, teknisiä tekstiilejä, ilmanvaihtojärjestelmiä sekä erilaisia kattojärjestelmiä. Pääkonttori sijaitsee Norjan Drammenissa ja työntekijöitä on yli 800 henkilöä 15 eri maassa.\nVesikatteet ja vedeneristyskermit ovat Protan-konsernin suurin liiketoiminta-alue. Toimitamme myös ilmanvaihtojärjestelmiä kaivoksiin ja tunneleihin kaikkialle maailmaan. Tämän lisäksi tarjoamme teknisiä tekstiilejä eri käyttötarkoituksiin.\nProtanilla on yli 70 vuoden kokemus innovatiivisten ratkaisuiden kehittämisestä globaaleille markkinoille. Teemme tiivistä yhteistyötä asiakkaidemme ja toimittajiemme kanssa pysyäksemme kehityksen kärjessä. Tarjoamme joustavia ja räätälöityjä ratkaisuja – tarvitsee asiakkaamme sitten ympäristöystävällisen vesikatteen, iImanvaihtojärjestelmän tai teknisiä tekstiilejä.\nMultiplan Yalıtım Sistemleri San. Tic. A.Ş. on osa saksalaista Nuhgroup-konsernia, joka valmistaa korkealaaatuisia tuotteita teollisuus- ja rakennusalalle Gebzen alueella. Vuonna 2004 Nuhgroup ja VWS Multiplan yhdistyivät ja samalla perustettiin Multiplan Insulation Systems.\nMultiplan tarjoaa rakennusalan sektorille PVC- ja TPO-pohjaisia kermejä, jotka valmistetaan modernissa tuotantolaitoksessa Istanbulin Gebzessä. Multiplanin vedeneristysjärjestelmiä voidaan käyttää esimerkiksi perustuksissa, katoilla, terasseilla, tunneIeissa ja uima-altaissa.


Taas yksi turha ennenaikainen kuolema | Rakunet blogi: Elämää ja eturauhassyöpää\n«« Katoavatko järjestelmäkamerat?\nPäivän kauhugalleria »»\nTässäkin tapauksessa alkoholi on kuvioissa.\n14-vuotias Nora löytyi kuolleena\nPoliisi tutkii alkoholin osuutta kuolemaan..\nNuorten raju juominen yleistynyt\nSairaaloissa hoidetaan alle 20-vuotiaiden alkoholimyrkytyksiä kaksinkertainen määrä verrattuna 1970-luvun alkuun.\nSuomalaiset ovat varmaan maailman juopointa kansaa. Mikseiköhän raittius kiinnosta? Itse olen kuulunut jo kymmeniä vuosia täysraittiiden ”kummajaisten” piskuiseen laumaan. En käytä kaljaakaan, se on pahan makuista litkua, mutta ennen kaikkea pidän olotilasta, jossa aivoni ovat puhtaat ajatuksia sumentavista aineista, jotka aktivoivat ihmisiä tekemään kaikkea sellaista itselleen ja toisille, mitä he eivät muuten tekisi. Tällaisia uutisia voisin lähes joka päivä listailla blogiini, jos viitsisin, mutta jutut kävisivät vähän turhan yksipuoliseksi. Lievimmilläänkin humalaiset häiriköivät yleisillä paikoilla, kusevat porttigongeihin ja törisevät shittiä tuntemattomille ohikulkijoille. Miksei suomalaiset puhu tuntemattomien kanssa selvin päin?\nOllessani nuori asuin erään minua vuotta vanhemman kaverini kanssa samassa kämpässä opiskelija-asuntolassa. Kerran menimme yhtä matkaa tanssipaikalle, mutta yhtä matkaa emme sieltä tulleet pois, emmekä koskaan sen jälkeenkään. Kaverini nimittäin oli lähtenyt humalassa hortoilemaan pitkin maantietä, jäi auton alle ja kuoli. Olin mukana hautajaisissa. Kun pappi hautajaispuheessaan kritisoi nuorten juomista, niin vainajan omaiset loukkaantuivat ja jälkipuheissa monet muutkin paheksuivat ”kuinka pappi sillä tavalla pahasti puhui”, hänen olisi suotu vain siunaavan ja lohduttavan omaisia.\nIhmiset eivät halua kuulla raittiussaarnoja ja ehkä sen takia nykyajan raittiusliikkeet pitävät matalaa profiilia, onkokaan niitä enää? Ennen oli raittiuskasvatusta kouluissa ja oli raittiusliikkeitä. Ikäluokkani varmaan hyvin muistaa saarnaaja Niilo-Ylivainion järjestämän ”olutmarssinkin”\nIlman alkoholin osuutta asiassa kaverini todennäköisesti eläisi ja voisi hyvin vielä tänäkin päivänä. Todennäköisesti olisi vältytty Nora-tyttösenkin niin turhalta tuntuvalta ennenaikaiselta kuolemalta.\nMatt 20:33-34 He sanoivat hänelle: "Herra, että meidän silmämme aukenisivat." Niin Jeesuksen tuli heitä sääli, ja hän kosketti heidän silmiänsä, ja kohta he saivat näkönsä ja seurasivat häntä.


Upea ja moderni ranta-asunto 6. kerroksessa aivan Fuengirolan keskustan vieressä. Huoneistossa on 2 makuuhuonetta, 1 kylpyhuone, täysin varustettu keittiö, ruokailutila ja suoraan merelle (etelä) oleva parveke, josta on täydellinen merinäköala. Laadukkaasti remontoitu ja kalustettu, tämä on helmi ja ehdoton asiakkaittemme suosikki. Talossa on parkkialue.\nTyyppi: Huoneisto (6. kerros)\nTV: Kyllä (kaikki eurooppalaiset ja amerikkalaiset tv-kanavat)\nMuita fasiliteetteja: rantapyyhkeet / silityslauta / viinipullo vieraille\nEtäisyys keskustaan: Kävelymatka / 300 metriä


Allergisen nuhan hoito - Hengitysliitto\nEtusivu > Hengityssairaudet > Allerginen nuha > Allergisen nuhan hoito\nAllergisen nuhan hoidossa on tärkeä tunnistaa pahenemisvaiheet.\nNäin hoidat nuhaoireita kotona\nVaihda vuodevaatteet tavallista useammin. Kuivata pyykit ja tuuleta vaatteet sisätiloissa pahimpaan siitepölyaikaan.\nSiivoaminen kannattaa tehdä huolella. Suosi pölyjen pyyhintää kostealla liinalla. Eteisen siivoamiseen kannattaa kiinnittää erityishuomiota, ettei siitepöly kantaudu muualle kotiin.\nTunnista nuhan pahenemisvaiheet. Pahenemisvaiheen merkkejä ovat tavallista tiheämpi aivastelu, vuotava ja tukkoinen nenä sekä yöllä suun kautta hengittäminen. Pahenemisvaiheen alkaessa kaksinkertaista nenään sumutettava kortisoni 1–2 viikon ajaksi. Muista myös säännöllinen antihistamiinilääkitys. Käytä tilapäistä nenän limakalvoja supistavaa ja avaavaa lääkitystä.\nSisältö jatkuu mainoksen jälkeen.\nKausiluonteisessa nuhassa peruslääkityksenä toimii antihistamiini. Antihistamiini estää allergian keskeisen välittäjäaineen eli histamiinin vaikutusta. Antihistamiini auttaa nuhaoireisiin nopeasti. Lisäksi se tehoaa aivasteluun ja limaneritykseen.\nKausiluonteisen nuhan hoidossa nenän tukkoisuuteen voidaan käyttää paikallissteroidia. Tämä lievittää allergista tulehdusreaktiota. Lääkitys kannattaa aloittaa jo ennen oireiden alkamista, esimerkiksi ennen pahinta siitepölyaikaa. Lääkkeiden teho tulee esille muutaman päivän kuluttua hoidon aloittamisesta.\nLeukotireenisalpaajat vähentävät allergista tulehdusreaktiota ja allergisia oireita nenän ja keuhkoputkien limakalvoilla.\nKromonit hillitsevät allergista reaktiota. Tukkoista nenää voi hoitaa myös nenän limakalvoja supistavilla lääkkeillä. Ne auttavat nopeasti, mutta niiden vaikutus on lyhytaikainen. Nenäsuihketta ei pidä käyttää pitkäaikaisesti, ellei lääkäri ole niin määrännyt.\nAllergisen nuhan hoidossa voidaan käyttää myös siedätyshoitoa. Siedätyshoidossa elimistö totutetaan allergeeniin pienin, säännöllisin annoksin. Siedätyshoidon tavoitteena on se, että tottumisen myötä elimistö ei enää reagoi allergeeniin.\nHoitoa annetaan pistoksilla ja tabletteina. Hoito vaatii sitoutumista, ja se kestää tavallisesti kolme vuotta.


Aseluvan sähköinen hakeminen lykkäytyy alkuvuoteen 2024 | Suomenmaa\nAmpuma-aselupahakemusta tehtiin Kaartin poliisitalolla Helsingissä syksyllä 2008.\nAseluvat Sähköisen asioinnin käyttöönotto Suomen asetietojärjestelmässä lykkäytyy tällä tietoa maaliskuun alkuun vuonna 2024. Asiasta tiedottivat sisäministeriö ja Poliisihallitus torstaina.\nJo viime vuoden lopulla oli tiedossa, että aseluvan sähköinen vireillepano viivästyy aiemmin kaavaillusta.\nNyt viranomaiset pystyivät antamaan arvion sähköisen asioinnin alkamisen ajankohdasta, kun asiaan liittyvä lainsäädäntö on edennyt.\nAseluvan hakijan soveltuvuutta ei jatkossakaan arvioida pelkästään nettihakemuksen eikä ylipäätään hakemuksen perusteella.\nJoissakin hyvin rajatuissa tapauksissa voi olla mahdollista, että nettihakemus riittää aseluvan saamiseen.\nLopullisia linjauksia nettihakemuksen riittävyydestä ei ole vielä tehty.\nJärjestelmään on tulossa myös perälauta: poliisi voi koska tahansa ja ilman erityisiä perusteita kutsua sähköisen aselupahakemuksen tehneen haastateltavaksi.


Haaveiletko talviasuttavasta mökistä? Näin paljon kesäasuttavan mökin muutostyöt maksavat - Asuminen - Ilta-Sanomat\nAsiantuntija kertoo, miten kesäasuttavan mökin kunnostaa talviasumiseen sopivaksi.\nToimitusjohtaja Aarne Jussila Rakennustutkimus RTS:stä kannustaa suomalaisia mökkeilyn makuun myös talvella. Asiantuntija kertoo, miten kesäasuttavan mökin saa kunnostettua talviasuttavaksi. Kuva: Colourbox\nToimitusjohtaja Aarne Jussila Rakennustutkimus RTS:stä kannustaa suomalaisia mökkeilyn makuun myös talvella.\nPerinteisestä kesäasuttavasta mökistä voi tehdä talviasuttavan muutamalla kunnostustyöllä.\n1. Hyvät ikkunat lisäeristämistä tärkeämpiä\nHaluatko satsata vedottomaan mökkiin? Silloin huomio kannattaa kiinnittää oviin ja ikkunoihin.\n– Energiatehokkailla ikkunoilla ja ovilla saa helposti enemmän aikaan kuin ulkoseinän eristämisellä. Erinomaiset ikkunat maksavat 30 prosenttia enemmän kuin tavalliset, mutta panostus tulee maksamaan itsensä takaisin, Jussila sanoo.\nJos mökki kaipaa tiivistämistä, aivan ensin on hyvä tarkistaa, että hormi on tiivistetty moitteetta. Lisäksi kannattaa tarkkailla seinien sekä ylä- ja alapohjan liittymäkohtia. Näin pysyvät myös hiiret poissa.\nLoma-asunnon käytön muuttaminen pysyvään asumiseen vaatii rakennusluvan. Kuva: Antti Johansson\nYläpohjan eristys puhallusvillalla on helppo tehdä vaikka itse. Alapohjan eristämisessä tulee sen sijaan helposti korkeus vastaan. Avuksi voi ottaa uretaanilevyn, joka ei vie korkeudesta paljoakaan pois. Myös ulkoseinien eristystä voi tarpeen mukaan harkita.\n2. Ilmanvaihto kuntoon\nMonissa kesäasuttavissa mökeissä on perinteinen painovoimainen ilmanvaihto.\nJos mökkiä tiivistää, on huolehdittava, että ilma vaihtuu kaikissa huoneissa. Huolehdi, että mökissä on riittävästi ilmanvaihtoventtiileitä.\n– Myös venttiileiden suodattimet tulee vaihtaa säännöllisesti, Jussila muistuttaa.\n3. Mökki lämpimäksi, sähköllä tai ilman\nSähkö helpottaa talviasumista, mutta ei ole pakollisuus.\nKunnon hirsivalmisteinen talo, jota on vähän eristetty, lämpiää nopeasti pönttöuunien tai takan avulla.\nKantoveden saa lämmitettyä vaikkapa saunassa. Vesisäiliön voi asentaa kiukaan kylkeen.\nEnergiatehokkailla ikkunoilla ja ovilla saa helposti enemmän aikaan kuin ulkoseinän eristämisellä. Erinomaiset ikkunat maksavat 30 prosenttia enemmän kuin tavalliset, mutta panostus tulee maksamaan itsensä takaisin.\nKipeimmin sähköä kaipaa jääkaappi. Sähköttömässä mökissä avuksi voi ottaa vaikkapa kaasujääkaapin tai aggregaatin. Aurinkopaneeleistakin on apua esimerkiksi mökin valaisemisessa, myös talvella.\nJos mökissä on sähköt, voi kylmillään olleen mökin lämmityksen avuksi ottaa lämpöpuhaltimen. Se lämmittää olohuoneen tunnissa. Samalla se laittaa ilman kiertämään ja poistaa huoneilman kosteutta.\n4. Vaihtoehdot perinteiselle sisävessalle\nJos talviset vessareissut ulkona kompostikäymälässä eivät huvita, vaihtoehtoja perinteiselle vesivessalle on monenlaisia.\n2 000–4 000 euroa maksava polttava kuivakäymälä sopii loistavasti kohteeseen, johon ei voida tai haluta asentaa viemäröintiä. Toinen vaihtoehto on pakastava kuivakäymälä.\nJos sähköä ei ole, voi mökkiin hankkia kemiallisen vessan. Sen tyhjennys hoidetaan samaan tapaan kuin asuntoautoillessa.\nMökin kunnostamisen kustannukset riippuvat työn laajuudesta, sijainnista ja alkuperäisestä kunnosta. Tarkempia kustannuksia voi tarkastella netistä löytyvillä kustannuslaskureilla.\nSaunan lauteet, paneelit ja kiukaan saa noin 3 500 eurolla, Aarne Jussila kertoo. Kuva: Ritva Siltalahti, Lehtikuva\nKun muutokset on tehty, on muistettava laittaa rahaa sukan varteen myös tulevaa ajatellen.\n– Mökin teknisestä arvosta kannattaa varata vuosittain 2–3 prosenttia kunnossapitoon. Näin mökki pitää arvonsa jatkossakin. Hyvässä kunnossa olevaa mökkiä voi myös vuokrata eteenpäin, Jussila muistuttaa.\nIkkunoiden ja ovien uusimiset saa asennettuna noin 7000 eurolla\nTakan/uunin ja hormin uusii noin 5 000 eurolla\nSaunan lauteet, paneelit ja kiukaan saa noin 3 500 eurolla\nKeittiön uusiminen kalusteineen ja koneineen 7 000-11 000 euroa\nSähkölämmitys + ilmalämpöpumppu noin 5 000 euroa\n– Omatoiminen mökkeilijä voi säästää merkittävästi kustannuksista tekemällä hankintoja sekä purku- ja asennustöitä itse, Aarne Jussila muistuttaa.\nViidesosa mökkeilee ympäri vuoden\nVapaa-ajan asukkaiden liiton (VAAL) hallituksen puheenjohtaja Tapio Tervo on aistinut, että korona-aika on lisännyt suomalaisten intoa viettää aikaa mökeillä. Osa on siirtynyt myös etätöihin vapaa-ajanasunnolle.\nPerinteisesti suomalaiset viettävät mökeillään keskimäärin 70 vuorokautta vuodessa, eläkeläiset jopa yli 100 vuorokautta.\n– Vapaa-ajanasukkaista noin 20 prosenttia käy mökillä ympäri vuoden, Tervo kertoo.\nMökillä voi asua ympärivuotisesti ilman lupia, mutta jos vapaa-ajanasunnon haluaa muuttaa vakituiseksi asunnoksi, on prosessi mutkikkaampi.\nVapaa-ajanasunnon muuttaminen vakituiseksi asunnoksi on kytköksissä vuonna 2017 voimaan tulleeseen maankäyttö- ja rakennuslain muutokseen.\n– Toki vieläkin kunnilla on jonkin verran oikeutta soveltaa lakia. Lähinnä 2000-luvun jälkeen rakennetut mökit täyttävät uudet vaatimukset. Vanhempia mökkejä on vaikeaa tai lähes mahdotonta muuttaa pysyviksi kodeiksi, Tervo sanoo.\nKyselyitä asiasta tulee Tervon mukaan muutenkin vähän, ja pääosin asia kiinnostaa eläkeläisiä. Tilastojen mukaan vasta 0,5–1 prosenttia vapaa-ajanasunnoista on muutettu vakituisiksi asunnoiksi.\nJos mökin muuttaminen vakiasunnoksi kiinnostaa, kannattaa ottaa yhteyttä kunnan rakennusvalvontaan. Loma-asunnon käytön muuttaminen pysyvään asumiseen vaatii rakennusluvan, muistuttaa Suomen Kuntaliiton lakimies Sampsa Matilainen.\n– Rakennuslupaa tarvitaan, jos mökin olemassa olevaan rakennuslupaan on merkitty käyttötarkoitukseksi vapaa-ajanasunto. Jos poikkeamispäätös on tarpeen, eli hanke on kaavan, rakennusjärjestyksen tai muun laissa säädetyn säännöksen tai sen nojalla annetun määräyksen vastainen, tulee hakea ensin poikkeamispäätös. Rakennuslupa haetaan sitten myönnetyn poikkeamispäätöksen perusteella.\nAsuminen 18.9.2020 11:00\n”Heräsimme säikähtäen, kun kaksi tuntematonta miestä kurkisti makuuhuoneen ovelta” – nämä mökkireissut jäivät todella mieleen\nAsuminen 7.9.2020 18:02\nMökkinaapuri souti keskelle järveä ja aloitti esityksen, jota nuori nainen muistelee edelleen\nAsuminen 14.9.2020 13:40


Tämä näppärä, tyylikäs hiustenleikkuri tarjoaa 120 minuuttia ajoaikaa. Litiumakku ja Pro Power -teknologia takaavat sen, niin että hiustenleikkuu on myös aiempaa nopeampaa, tarkempaa ja helpompaa. Kahden säädettävän kampaosan (3–42 mm) ja sänkikamman (1,5 mm) ansiosta voit muotoilla ja trimmata juuri sellaisen yksilöllisen tyylin kuin haluat. Dual Boost -järjestelmä tarjoaa maksimaalisen tehon juuri silloin, kun sitä tarvitset.\nDual Boost System – tarvittaessa lisää kierroksia\n2 in 1, hiukset & parta\n2 säädettävää kampaosaa (3 – 42 mm)\n1 sänkikampa (1.5 mm)\nQuick Wash System - vesipestävä\nLithium akku, jopa 120 minuuttia ajoaikaa\nTäyteen lataus 4.5 tuntia\nLatauksen ja latauksen tarpeen merkkivalo


Monille perhoslajeille suon kuivatus on kuolinisku | Apu\nSuoperhoset kärsivät ojituksista\nSuot ovat omaleimaisia ja karuja elinympäristöjä: päivällä kuumia, yöllä viileitä. Soilla kasvaa omat kasvilajinsa ja omat perhoslajinsa. Ojitukset ovat tuhonneet soita, ja suoperhosten lajien kirjo ja lukumäärät ovatkin taantuneet viime vuosikymmeninä.\nSuot ovat omaleimaisia elinympäristöjä, joilla elää oma eliömaailmansa. Niistä monet ovat vaikeuksissa: Etelä- ja Keski-Suomen soista on ojitettu jo yli 80 prosenttia ja monien suoeläinten ja -kasvien kannat ovat romahtaneet. Perhosten lisäksi myös suolinnut ovat vähentyneet.\nMuutamat perhoset ovat erikoistuneet lentämään vain soilla. Meillä elää kahdeksan päiväperhoslajia, jotka elävät lähes yksinomaan soilla: suokirjosiipi, suohopeatäplä, rämehopeatäplä, muurainhopeatäplä, rahkahopeatäplä, suonokiperhonen, rämekylmänperhonen ja saraikkoniittyperhonen.\nMonelle niistä suon kosteus, lämpötila ja auringonvalo ovat elintärkeitä vaatimuksia. Kahdenkymmenen viime vuoden aikana taantuneissa lajeissa on eniten soiden päiväperhosia.\nMuutamat suolajit tulevat toimeen, vaikka suo ojitettaisiin. Suokeltaperhonen, juolukkasinisiipi, täpläsiilikäs ja karhusiilikäs lentävät myös soiden ulkopuolella ja ne löytävät uusia asuinpaikkoja. Sen sijaan monet muut lajit eivät selviydy missään muualla kuin soilla. Niille suon kuivatus on kuolinisku, vaikka suokasveja siellä edelleen kasvaisikin.\nHelle väreilee suolla. Aurinko paistaa täydeltä terältä ja hohtavan valkokukkaiset muuraimet ja suopursut kukkivat. Suolampi päilyy peilityynenä ja sudenkorennot partioivat rantasaraikon yllä. Suokaasun lemu sekoittuu suopursun tuoksuun.\nRämemännyn rungolta sinkoutuu lentoon suuri, tummanruskea perhonen. Se lentää nopeasti puolelta toiselle heittelehtien ja laskeutuu kauempana männyn rungolle. Näen mihin se laskeutuu, mutta eipä perhosta löydykään. Epäilen sen jatkaneen matkaansa, mutta sitten hahmotan rungolta ruskeankirjavat siivet.\nSiinä on rämekylmänperhonen, jolla on erinomainen suojaväri rosoisella kaarnalla. Laskeutuessaan se painaa siipensä vastakkain ruumiin yläpuolelle, jolloin paljastuvat harmaat, tummariipusteiset takasiivet. Se on kuin kappale kaarnaa.\nVoimakkaista kirjauksistaan huolimatta suomittaria ei hevin erota männyn kyljeltä. Se on rämeiden ja niiden laiteiden perhonen, mutta saattaa lennellä kaukanakin soista.\nMonelle lajille suon kuivatus on kuolinisku\nRämekylmänperhosia lentää rämeellä useita. Viime vuonna en nähnyt ainuttakaan, nyt niitä on ilahduttavan paljon. Muutamat istuvat suopursun kukalla mettä imemässä, toiset laskeutuvat lepäämään mäntyjen rungoille.\nSoilla lentävällä rämekylmänperhosella on merkillinen elämänrytmi. Parittomina vuosina sitä on turha etsiä, mutta parillisina vuosina se lentää puustoisilla rämeillä. Perhosen toukan kehitys kestää kaksi vuotta, mistä juontuu aikuisten lentoaika vain joka toinen vuosi. Lounaisessa Lapissa rämekylmänperhonen lentää paikoin joka vuosi.\nPanen merkille usean rämekylmänperhosen mielenkiintoisen käytöksen. Ne lentävät rämemännyn tai kelon tyvelle, nousevat rungon viertä muutaman sentin etäisyydellä ylös noin viiden metrin korkeuteen ja lennähtävät seuraavan puun tyvelle. Näen yhdellä kertaa useita näin toimivia perhosia.\nLentävät perhoset ovat koiraita ja etsivät mäntyjen rungoilla huomaamattomina istuvia naaraita. Ne kiertelevät rungolta toiselle, sillä suurimmasta osasta runkoja naaraita ei löydy. Mutta koiraat etsivät sinnikkäästi ja joltakin rungolta naaras sitten löytyy.\nNaaras lennähtää siivilleen koiraan lentäessä kosketusetäisyydelle ja perhoset lentävät peräkkäin lähellä suon pintaa. Ne laskeutuvat mättäälle jatkamaan sukua. Perhosilla on kiire, sillä niiden lentoaika on lyhyt ja sopivan aurinkoisia päiviä vähän.\nMunista kuoriutuvat toukat syövät saroja ja suovilloja. Toukka talvehtii ensin pienenä, sitten täysikasvuisena, ja koteloituu toisen vuoden keväällä. Toukat ovat hyvin herkkiä kuivuudelle, ja soiden ojitus uhkaa rämekylmänperhosta. Se on harvinaistunut monin paikoin ympäri Suomen.\nSoiden pieni saraikkoniittyperhonen lentää saraikkoisilla ja harvapuustoisilla nevoilla ja rämeillä.\nRahkahopeatäplä lentää vain soilla\nRämemäntyjen väleissä lentää rämekylmänperhosta pienempiä, oransseja perhosia. Rahkahopeatäplä lentää vain soilla, mäntyä kasvavilla rämeillä. Sen lyhyt lentoaika alkaa usein jo toukokuun puolella ja se lentää vilkkaimmin kesäkuussa.\nRahkahopeatäplä on melko harvinainen, ja ojitus on tuhonnut useita perhosen elinalueita. Runsaimmillaan se on Pohjois-Suomessa, Ahvenanmaalta se puuttuu kokonaan. Perhonen lentää rämeiden aukeilla kohdilla ja vierailee vilkkaasti suopursujen, suomuurainten ja suokukkien kukilla.\nJo toukokuun puolivälissä lentonsa aloittava muurainhopeatäplä on harvinaistunut Etelä-Suomessa ja on rahkahopeatäplän tavoin jokseenkin harvinainen. Pohjois-Suomessa perhonen on yleinen. Etelässä muurainhopeatäplä lentää vain rämeillä, mutta pohjoisessa se lentää myös koivuvyöhykkeessä kosteilla paikoilla.\nSuohopeatäplä on päältä katsoen melko saman näköinen kuin rahkahopeatäplä, erottavat tuntomerkit löytyvät takasiipien alapuolelta, kuten yleensäkin hopeatäplien maailmassa. Sen siipiväli on kolme ja puoli senttiä. Suohopeatäplä on kotonaan runsasvarpuisilla rämeillä, mutta se viihtyy myös soistuvien lampien ja järvien rannoilla, varsinkin jos siellä kasvaa kurjenjalkaa.\nKoko maassa lentävä rämehopeatäplä on yleinen, mutta paikoittainen perhonen. Se lentää rämeillä, suoniityillä ja jokivarsien ja lampien soistuvilla reunoilla. Se lentää kesäkuussa ja vierailee mielellään soiden kukilla. Toukka syö juolukkaa ja suokukkaa.\nSuot ovat omaleimaisia elinympäristojä, joissa on paljon valoa ja kosteutta.\nPienikokoinen saraikkoniittyperhonen viihtyy saraikkoisilla rämeillä\nKauempaa lähestyy nopealiikkeinen, hopeatäpliä suurempi päiväperhonen, joka näkyy kauas keltaisen värinsä ansiosta. Suokeltaperhoskoiraan siivet ovat yläpuolelta kirkkaan keltaiset, naaraalla ne ovat valkoiset. Siipien ulkoreunoja kiertää leveä, tummanruskea vyö, uloimpana ruusunpunaisten ripsien kapea reunus.\nJokseenkin yleinen suokeltaperhonen on sydänkesän perhonen. Sen lentoaika alkaa juhannuksen tienoilla ja jatkuu heinäkuun lopulle. Perhonen lentää koko Suomessa Ahvenanmaalta aina Käsivarteen asti. Suokeltaperhonen ei ole pahasti kärsinyt soiden vähenemisestä. Toukka syö juolukkaa, joten ravintokasvia ainakin löytyy.\nRäme muuttuu aavaksi nevaksi, jossa kasvaa runsaasti saraa. Pienikokoinen saraikkoniittyperhonen viihtyy saraikkoisilla rämeillä ja nevoilla ja se lentää myös kosteilla, heinikkoisilla rantaniityillä. Se on melko harvinainen suoperhonen, jota tavataan Keski-Lappiin asti.\nSaraikkoniittyperhonen on vaatelias elinympäristönsä suhteen eikä sitä näe soiden ulkopuolella. Elinalueellaankin se viihtyy suppeilla alueilla. Saraikkoniittyperhonen lentää juhannukselta heinäkuun puoliväliin.\nKosteissa maastoissa, etenkin rämeillä viihtyvä mustaluhtayökkönen on yöperhonen, mutta lentää joskus päivälläkin.\nAlkuilta suolla on vilkasta\nAlkuillasta suolla on vielä monenlaista pörinää. Ennen auringonlaskua kimalaiset keräävät mettä kanervilta, kärpäset ja paarmat kieppuvat kulkijan pään ympärillä ja sudenkorennot rapistelevat suolammen saraikossa säikytellen pienempiä hyönteisiä lentoon.\nKoisasiipi on vaatimaton, pieni perhonen, joka on kuitenkin hyvin yleinen perhonen Etelä- ja Keski-Suomessa.\nSe lentää kesäkuun puolivälistä heinäkuun lopulle monenlaisilla aurinkoisilla paikoilla, mutta myös metsien reunamilla. Rämeet ovat sen mielialueita. Toukka syö muun muassa jäkäliä ja syysmaitiaisia.\nSuomuuraimen lehdellä istuva täpläsiilikäs ei olemustaan peittele. Sen etusiivillä on kellanvalkoiset kirjailut mustalla pohjalla, etusiipien alle jäävät takasiivet ovat kirkkaan keltaiset.\nTäpläsiilikästä ei voi sekoittaa muihin perhosiin.\nLähes koko Suomessa lentävä täpläsiilikäs elää soilla rämeiden reunamilla, metsäniityillä ja karjalaitumilla kesäkuun puolivälistä heinäkuun puoliväliin. Se on jokseenkin yleinen mutta vähälukuinen. Aiemmin se oli yleisempi, mutta soiden ojitus ja kosteiden metsäniittyjen umpeenkasvu on vähentänyt sen elinympäristöjä.\nRämeillä ja niityillä lentävää täpläsiilikästä ei voi sekoittaa muihin perhosiin. Se oli aikaisemmin yleisempi, mutta ojitus ja metsäniittyjen umpeenkasvu on vähentänyt sen elinympäristöjä.\nEnsimmäinen yöperhonen on lähtenyt lentoon jo ennen auringonlaskua. Pieni, mustankirjava mustaluhtayökkönen viilettää matalalla suon yllä ja laskeutuu kermillä kasvavan kanervan kukalle. Vilkas perhonen tuikkii siivet väristen kaikki pienet kukat imukärsällään mettä hamuten.\nMustaluhtayökkönen on kosteiden maastojen, varsinkin rämeiden, loppukesän perhonen. Se lentää lähes koko Suomessa Muonion korkeudelle asti elokuun alkupuolelta syyskuun loppupuolelle.\nMustaluhtayökkösen toukka elää tupasvillan ja vihvilän korsissa.\nPäivä painuu mailleen. Auringon kehrä katoaa taivaanrannan taakse ja pyyhkii pilvien lakiosia. Suolta alkaa kohota hentoa sumua, jota hiljainen tuuli kuljettaa. Tuoksut voimistuvat kosteuden lisääntyessä.\nRämemännyn kyljellä päivän nukkunut suomittari lehahtaa lentoon. Mittariksi suurehkolla suomittarilla on täplikäs suojaväri, mikä saa sen lähes näkymättömäksi rosoisella kaarnalla. Sen takasiivet ovat mustatäpläiset ja kirkkaan keltaiset, mutta ne perhonen peittää etusiivillään.\nSuomittari on melko yleinen rämeiden ja niiden laiteiden perhonen etelästä eteläiseen Lappiin asti. Se saattaa harhailla kauaksikin soista. Perhosen lentoaika alkaa heinäkuun puolivälissä, on vilkkaimmillaan kuun lopussa ja viimeiset nähdään ennen elokuun puoltaväliä.\nPiskuinen rämemittari on oikea suoperhonen. Se lentää lähes pelkästään rämeillä suurimmassa osassa Suomea, mutta pohjoisessa se lentää myös kuivilla tunturikankailla.\nLoppukesä on toukkien aikaa. Suoiltayökkösaikuinen lensi alkukesällä, muni pariutumisen jälkeen ja toukka ahmii suokasveja kasvaakseen.\nAvosoilla perhosia näkyy vähemmän\nSoiden rikkain perhoslajisto elää kitukasvuista mäntyä kasvavilla rämeillä, avosoilla perhosia näkyy vähemmän. Suolla on äärevät olosuhteet: päivällä aurinko paistaa kuumasti, yöllä on viileämpää kuin ympäristössä. Ja kosteutta riittää. Monet suoperhostoukat vaativat suon äärevyyttä tullakseen toimeen.\nNäin loppukesällä perhosia näkyy jo vähemmän, toukkiin törmää useammin. Suokukan lehdelle kiivenneen mustan, punatäpläisen toukan pinnalla on tankeita karvoja. Se on suoiltayökkönen, varsinkin isovarpurämeiden yöperhonen, jonka aikuiset lentävät toukokuun loppupuolelta heinäkuun alkupuolelle. Suoiltayökkönen lentää öisin melko yleisenä Metsä-Lappiin asti.\nElämää Kainuun korvessa – Raila ja Seppo Selin jättivät oravanpyörän


E3: Gears of War on crossplay-co-opin soihdunkantaja - Muropaketti.com\nE3: Gears of War on crossplay-co-opin soihdunkantaja\n13.06.2016 19:46 | Juho Anttila\nMicrosoftin Xbox-presentaation ensimmäinen peliaihe käsitteli Gears of War 4 -räiskintää. Kun yksi kaikkien aikojen kovimmista räiskintäpelisarjoista saa uuden osan, on se kova juttu jo yksinään. Gears of War 4 tuo kuitenkin myös uusia tuulia yhteistyöpelaamiseen.\nGears of War 4 on ensimmäinen peli, joka tukee Microsoftin uutta Xbox Play Anywhere -ohjelmaa. Peli pyörii samalla hinnalla sekä PC:llä että Xbox Onella ja yhteistyöpeli toimii myös alustojen välillä. Komia juttu, mutta komiapa on pelikin.\nE3-esityksen perusteella tarjolla on sitä samaa vanhaa tuttua Gears of War -meininkiä entistä huikeammalla graafisella ulkoasulla ja hektisemmällä meiningillä ryyditettynä. Ja voi pojat että myrskyn voimasta lentelevät autot ja hurja räiskintä näyttikin kerta kaikkiaan komealta. Jotain uutta, paljon vanhaa, ihan rutosti räjähdyksiä, efektejä ja kovan luokan äijämenoa. Minä tykkään!\nGears of War 4 ilmestyy lokakuun 11. päivä jo tänä vuonna.


Suuhygienisti Euraan | PlusTerveys\nEtusivu > Uutiset > Suuhygienisti Euraan\nMaanantai, kesäkuu 25, 2018 - 15:32\nHaemme reipasta, oma-aloitteista ja asiakaspalveluhenkistä suuhygienistiä Euraan PlusTerveys Euran Hampaan vastaanotolle. Työ sisältää suuhygienistin työn lisäksi hammaslääkärin avustamista ja välinehuoltoa noin 1 päivä viikossa.\nTehtävä on osa-aikainen (24 h/vko) ja määräaikainen perhevapaan sijaisuus 28.12.2018 saakka. Työsuhteeseen sisältyy koeaika.\nKelpoisuus vaatimuksena Suomessa hyväksytyn laillistetun suuhygienistin pätevyys.\nTöiden aloitus heti tai sopimuksen mukaisesti. Täytämme paikan heti, sopivan henkilön löydyttyä.\nLähetä hakemuksesi ja ansioluettelosi osoitteella [email protected] viimeistään 2.7.2018.\nLisätietoja tehtävästä voit kysyä sähköpostilla Jonna Hyväriseltä [email protected]


24 m² Pussitie 6, 21530 Paimio Kerrostalo Yksiö vuokrattavana - Oikotie 15986391\nVuokrattavat asunnot Paimio Vista Pussitie 6, 21530 Paimio\nPussitie 6, Vista, Paimio1h + avok + p\nYksiö Paimion keskustassa, heti vapaa\nNäppärä yksiö tilavalla lasitetulla parvekkeella aivan Paimion ytimessä. Kaikki palvelut kävelyetäisyydellä. Hyvät yhteydet myös esimerkiksi Turkuun.\nLuottotiedot tarkistetaan. Vuokralainen ottaa asuntoon kotivakuutuksen.\nKeskusta Koskela Vista Moisio Loppi Ylä-Vista Saari Asema Kriivari Pakurla Naskarla Ala-Vista


Sininen tulevaisuus esittää tänään julkaistussa senioriohjelmassaan veronkevennystä niille, jotka asuvat yhdessä iäkkään vanhemman kanssa - Sininen tulevaisuus\nSininen tulevaisuus esittää tänään julkaistussa senioriohjelmassaan veronkevennystä niille, jotka asuvat yhdessä iäkkään vanhemman kanssa\n”Suomen ikääntyvä väestö tarvitsee uusia ratkaisuja inhimillisen vanhuuden turvaamiseksi jokaiselle kansalaiselle. Sen vuoksi esitämme verohelpotusta niille perheille, jotka asuvat yhdessä iäkkään vanhemman kanssa”, kertoo Sinisen eduskuntaryhmän puheenjohtaja Simon Elo sinisten tänään julkaistun senioriohjelman linjauksesta. ”Parhaassa tapauksessa hyöty voi olla mittaamaton. Iäkäs ihminen ei jää yksin, hän saa olla joka päivä läheistensä seurassa, hänestä voi olla apua lasten hoidossa ja yhteiskunta säästää, kun tarve erilaisille palveluille vähenee.”\nElo tiedostaa, että järjestely ei sovi kaikille. Esimerkiksi muistisairaan hoitaminen lapsiperheessä voi olla ylivoimaista tai koti on liian ahdas lisäasukkaalle. Toisaalta moni iäkäs ihminen haluaa säilyttää itsenäisyytensä, eikä välttämättä halua asua hälisevän lapsiperheen luona.\n”Verohelpotus olisi yksi keino muiden joukossa paremman vanhuuden turvaamiseksi”, Elo korostaa.\nSiniset esittää tasokorotusta takuu- ja kansaneläkkeisiin, veronkevennystä pienimpiin eläkkeisiin sekä eläkekattoa\n”Tilastojen mukaan ihmiset ovat vuosi vuodelta vauraampia eläkkeelle jäädessään, mutta samaan aikaan Suomessa on reilusti yli puoli miljoonaa kansaneläkkeen saajaa”, ex-kansanedustaja ja sinisten eduskuntavaaliehdokas Pietari Jääskeläinen Vantaalta muistuttaa. ”Takuu- ja kansaneläkkeitä olisi syytä korottaa, ja lisäksi keventää pienimpien verotettavien, köyhyysrajan alle olevien eläkkeiden verotusta.”\nSinisten senioriohjelman valmisteluun osallistunut Jääskeläinen kertoo myös, että siniset selvittäisi mahdollisuuden yhdistää eri sosiaali- ja terveysmaksujen maksukatot sekä ajallisen jaksottamisen esimerkiksi puolivuosittain, jolloin monesta eri maksusta ei koidu vuoden alussa liian suurta maksutaakkaa.\n”Suomi tarvitsee ison sosiaaliturvauudistuksen. Se tulee viemään vuosia ellei vuosikymmeniä. Sitä ennen pitää olla valmiutta selvittää helpotuksia kaikkein pienituloisimpien maksuihin, jotka astuisivat mahdollisimman nopeasti voimaan”, Jääskeläinen painottaa. ”Lisäksi ehdotamme ohjelmassamme, että eläkeikää lähestyviä pitäisi valistaa paremmin taloudellisen tilanteen muuttumisesta. Moni eläkeläinen yllättyy tulojen pienentymisestä.”\nSiniset haluaa lisäksi selvittää, onko perustuslaillisesti mahdollista asettaa suurimmille eläkkeille eläkekatto.\n”Valtion maksamalla eläkkeellä ei ole tarkoitus kenenkään rikastua”, Jääskeläinen sanoo ja muistuttaa samalla, että eläkekatto on käytössä monissa Euroopan maissa. ”Eläketurvakeskuksen mukaan Ruotsissa eläkepalkkakatto on 4130 €/kk. Se on korkein palkka, josta eläke lasketaan. Yhdysvalloissa, Belgiassa ja Kreikassa eläkekatto on noin 2470 €/kk.”\nHoitajamitoitus 0,7 lakiin ja kaikki vanhusten hoitomuodot paremmiksi\n”Siniset kannattaa sitä, että hoitajamitoitus nostetaan 0,7:ään. Samaan aikaan on varmistettava, että esimerkiksi siivous- ja toimistotyö ovat mitoituksen ulkopuolella”, Jääskeläinen korostaa. ”Tärkein tavoite on saada kaikki ikäihmisten hoiva kaikille osapuolille inhimillisemmäksi, myös kotihoito ja omaishoito. Omaishoidontukea olisi esimerkiksi myönnettävä samoin perustein koko maassa. Lisäksi lisäisimme omaishoitajien vapaapäiviä. Kuntien kannattaisi panostaa enemmän omaishoitajien palveluihin.”\nLue Sininen senioripolitiikka


Oletko koskaan miettinyt, miksi yrityksesi tekee sitä mitä se tekee? - Ellun Kanat\nMaailmassa on monia yrityksiä, jotka tarjoavat samoja tuotteita tai palveluita. Mikä tekee toisesta yrityksestä halutumman kuin toisesta?\nMiksi Teslan sähköautoja jonotetaan vuosia, vaikka Nissan Leafin saisi suoraan kaupasta? Miksi ihmiset leiriytyvät Applen kauppojen eteen päiviksi saadakseen ensimmäisten joukossa jälleen uuden version vanhasta puhelimesta? Entä miksi nyhtökaurasta tuli ilmiö ennen kuin kenelläkään oli pienintäkään hajua siitä, miltä tuote maistuu?\nTesla on olemassa, koska Elon Musk haluaa pysäyttää ilmastonmuutoksen. Se on niin suuri missio, että edes Muskin väitetty hirviömäisyys pomona ei estä työntekijöitä työskentelemästä tavoitteen eteen. Apple perustettiin, koska se halusi haastaa vallitsevan status quon ja parantaa ihmisten elämää. Nyhtökauraa valmistava Gold&Green haluaa olla mukana ratkaisemassa ruuantuotantoon liittyviä eettisiä ja ekologisia ongelmia.\nHALUAMME YRITYKSILTÄ RATKAISUJA VIHELIÄISIIN ONGELMIIN\nMaailmalla tällaisista yhtiöistä puhutaan ”purpose driven” -bisneksenä.\nSe tarkoittaa, että viivan alle jäävää summaa enemmän liiketoimintaa ohjaa yrityksen toiminnan arvot ja vaikutukset.\nKuulostaako new age -hörhöilyltä? Suurimmalle osalle maailman yrityksistä se onkin sitä – määrittelihän monetaristisen taloustieteen isä Milton Friedman jo 1970-luvulla, että yritysten tärkein tehtävä on maksimoida voitto.\nKävi nimittäin niin, että me kuluttajat rupesimme vaatimaan yrityksiltä enemmän. Kuten vastuullisuuteen erikoistunut Fast Companyn toimittaja Ben Schiller kirjoittaa, enää meille ei riitä, että yritykset tekevät hyvää, me haluamme niiden olevan hyviä. Me haluamme, että yritykset ovat osa ratkaisua, eivät osa ongelmaa. Me haluamme niiden tarjoavan ratkaisuja maailman viheliäisiin ongelmiin.\nMIKSI YRITYKSEN TARKOITUKSESTA KANNATTAA OLLA KIINNOSTUNUT?\nIhan yksinkertaisesti siksi, että muuten yrityksellä ei ole tulevaisuutta. Paitsi että kuluttajat ja muut sidosryhmät lakkaavat olemasta kiinnostuneita, myös potentiaalisten työntekijöiden kiinnostus lopahtaa.\nTutkimus toisensa perään, tuoreimpana mm. Deloitten Millennial Survey 2016, osoittaa, että milleniaalit valitsevat työpaikkansa yrityksen tarkoituksen perusteella.\nYli puolet nuorista uskoo perustavansa oman yrityksen ja suurin osa on sitä mieltä, että yrityksen bisneksen ajuri pitää olla joku muu kuin voitontavoittelu. Työmarkkinoiden uusi sukupolvi ei halua työskennellä vanhojen jäärien perustamissa firmoissa, mikä luonnollisesti on merkittävä uhka maailman suurimmille yhtiöille.\nENTÄ NE SIJOITTAJAT SITTEN?\nAjatus siitä että yrityksen liiketoiminta perustuisi jollekin muulle kuin voitontavoittelulle, on yhä suurimmalle osalle maailman yrityksistä täysin vallankumouksellinen. Se johtuu siitä, että yritykset tarvitsevat sijoittajien rahaa, ja sijoittajat haluavat rahoilleen vastinetta.\nKapitalismikritiikin kuningatar Naomi Klein muun muassa väittää uusimmassa kirjassaan ”Tämä muuttaa kaiken”, että ilmastonmuutosta ei saada pysäytettyä siksi, että markkinafundamentalistit kieltävät sen olemassaolon tietoisesti ja systemaattisesti.\nMaailma muuttuu tässäkin asiassa. Sijoittajat ovat nimittäin yhä useammin huomioon vastuullisuuden ja vastuuttomuuteen liittyvät riskit tehdessään sijoituspäätöksiä.\nSiinä on myös taloudellista järkeä: tutkimusten mukaan vastuulliset yritykset menestyvät muita paremmin ja niihin tehdyt sijoitukset tuottivat enemmän.\nSijoittajien näkökulma maailmaan on muuttunut. Maailman vaikutusvaltaisimpien johtajien joukkoon listattu Peter H. Diamandis toteaa kirjassaan ”Bold”: ”Maailman suurimmat ongelmat tarkoittavat maailman suurimpia bisnesmahdollisuuksia”.\nToinen hyvä esimerkki tästä on brasilialainen kosmetiikkayhtiö Natura. Siitä tuli ensimmäinen pörssiyhtiö, joka hyväksyttiin niin sanottujen B Corporationsien eli Benefit Corporationsien joukkoon. ”B Corpsit” ovat yksi kiinnostavimmista esimerkeistä tulevaisuuden vastuullisuudesta.\nB Corporations on globaali vastuullisuusohjelma, jonka on kehittänyt B Lab -niminen yhtiö. Saadakseen B Corp -sertifikaatin, yrityksen täytyy pystyä osoittamaan toimintansa positiiviset vaikutukset huomattavasti nykyistä vastuullisuusraportointia laajemmin ja perusteellisemmin.\nOhjelmassa on tällä hetkellä mukana noin 2 000 yhtiötä 50 maasta. Suurin osa niistä on pieniä yrityksiä, mutta mukana on myös esimerkiksi Kickstarter ja energiayhtiö Green Mountain Power.\nEsimerkiksi Unileverin pääjohtaja Paul Polman, joka tutkii parhaillaan yhtiönsä mahdollisuuksia liittyä B Corpsien joukkoon, on sanonut, B Corpsien lähettävän maailmalle ”vahvan signaalin siitä, että bisneksen tarkoitus ei ole vain voitontavoittelu, vaan positiivisen vaikutuksen aikaansaaminen sekä yhteiskuntaan että ympäristöön”.\nMe tiedämme, että yrityskulttuurit muuttuvat hitaasti, ja sen myötä maailmakin. Mutta loppujen lopuksi kyse on hyvin yksinkertaisesta asiasta. Tunteesta. Me ihmiset kun emme tee päätöksiä tilastojen, vaan tunteen perusteella.\nStrategiaguru Graham Kenny on laatinut yrityksensä tarkoitusta etsiville yksinkertaisen ohjenuoran: ”If you’re crafting a purpose statement, my advice is this: To inspire your staff to do good work for you, find a way to express the organization’s impact on the lives of customers, clients, students, patients — whomever you’re trying to serve. Make them feel it.”


Haemme Helsingin toimistoomme osaaikaiseen työsuhteeseen kahta opintojen- News - Eversheds Sutherland\nHaemme Helsingin toimistoomme osa-aikaiseen työsuhteeseen kahta opintojen alkuvaiheen oikeustieteen ylioppilasta\nJunior legal trainee -tehtävään\nTehtävä sisältää monipuolisia ja vaihtelevia toimistotehtäviä sekä lakimieshenkilöstömme avustamista. Osa-aikaisen työn määrä on 1-2 päivää viikossa huomioiden opintojen yhteensovittaminen joustavasti työaikojen kanssa. Sadan lakimiehemme avustaminen niin ulkomaisten kuin kotimaisten yritysten toimeksiannoissa tarjoaa erinomaisen mahdollisuuden tutustua aidosti kansainväliseen asianajomaailmaan ja työskennellä eri oikeudenalojen parissa. Harjoittelijamme voivat osallistua sisäisen Eversheds Akatemiamme koulutustarjontaan.\nEdellytämme suomen ja ruotsin kielen lisäksi englannin kielen hyvää suullista ja kirjallista hallintaa. Muu kielitaito on kansainvälisessä työympäristössämme ehdottomasti plus. Odotamme harjoittelijoiltamme vuorovaikutus- ja yhteistyötaitoja, aloitteellista työskentelyotetta, asiakaspalvelulähtöistä asennetta sekä innostusta oppia uutta osana mahtavaa oikkaritiimiämme.\nJos kiinnostuit, toimi nopeasti ja lähetä ytimekäs hakemuksesi sähköpostiosoitteeseen rekry@eversheds.fi viimeistään 25.8.2019 mennessä. Liitä mukaan hakemukseen ansioluettelosi sekä opintosuoritusote, josta käy ilmi suoritetut opintopisteet. Nimeä sähköpostisi otsake ”Nuorempi oikeustieteen ylioppilas”. Työt alkavat mahdollisimman pian sopivien henkilöiden löydyttyä.\nTämä informaatio on vain suuntaa-antavaa eikä korvaa oikeudellista neuvontaa. Katso kaikki ehdot sivuiltamme\nAvustimme Cygnet Holdingia Joint Venture-yhtiön perustamisessa Hollantiin\nAvustimme Basso Median osakekaupoissa ja rahoitusjärjestelyissä\nLegal 500: Eversheds Asianajotoimistolle jälleen hyvät sijoitukset\nToimimme FabricAI Oy:n juridisena neuvonantajana sijoitusjärjestelyssä


Ajokortti Jyväskylä | Riskientunnistamiskoulutus\n014 615 736\nVoit ilmoittautua kurssille täällä tai soittamalla 014-615736. Tervetuloa käymään autokoululla myös paikanpäällä! Tarkempaa tietoa kursseistamme löydät vierittämällä tätä sivua alaspäin.\nTeoriatunnit autokoululla: EAS eli liikenteen perusteet ja riskienhallinta aikataulut\nNettiteoriatunteja: nettiopetus (linkin alla tämän ohjelman aikataulut ja osallistumisohjeet) taikka toiseen ohjelmaan osallistumislinkki ja ohje sekä tämän ohjelman aikataulut\nOhjeet ajokorttilupaan täällä! Lupa kannattaa hakea heti kurssin alussa, ilman sitä ei voida varata teoria- tai ajokoetta.\nLääkäri seuraavan kerran autokoululla keskiviikkona 29.5 klo 15.15. Varaa aika 014 615736. Varaa mukaan henkilöllisyystodistus ja käteistä 55,00 (lääkäri + toimistomaksu). Katso tästä tarvitsetko lääkärintodistusta ensimmäiseen ajokorttiisi.\nTietoa ajokorttiasioista https://ajokortti-info.fi/ sekä liikenneasiaa täällä.\nB eli henkilöautokurssi\nRiskienhallintakoulutus eli entinen syventävä vaihe\nMopokortti / mopoautokortti\nA-kurssi, kaikki moottoripyöräluokat\nC1 eli pienoiskuorma-autokortti\nC1E eli pienoiskuorma-autossa iso perävaunu\nOpetuslupalaisille EAS paketit ja riskienhallinta\nAjokielto - rikkomusseuranta\nAjokoe tai Ajonäyte määrättynä\nEcoDriving taloudellisen ajon koulutus\nB eli henkilöautokurssit\nIlmoittaudu kurssille joko netissä tai koululle ja kurssin voit aloittaa täytettyäsi 16 vuotta\nLiikenteen perusteet eli EAS-teoriatunteja autokoululla:\n20.5. klo 16.15 tunnit L1 ja L2\n27.5. klo 16.15 tunnit L3 ja L4\n3.6. klo 16.15 tunnit L1 ja L2\n11.6. klo 16.15 tunnit L3 ja L4\nTeoriatuntien lukujärjestyksiä autokoululle ja nettiin löydät tämän sivun yläosasta!\nIlmoittauduthan kurssille etukäteen täällä Kurssinhan voit aloittaa periaatteessa milloin vain, joko teoria- tai ajotunnilla. Täytä silloin ilmoittautumislomake toivomaasi aloitusaikaa lähinnä alkavaan B-kurssiin. Lisätietoihin voit laittaa käytkö teoriat netissä vai autokoululla ja muutakin mahdollista tietoa autokoululle esimerkisi toive automaattivaihteisesta autosta. Voit myös soittaa 014-615736 tai poiketa ihan täällä toimistolla paikanpäällä. Tervetuloa oppimaan!\nB-minihinta kurssi, jossa osa ajoista simulaattorilla\n4 teoriatunti eli liikenteen perusteet L1-L4 valintasi mukaan joko autokoululla tai netissä, löydät aikataululinkit sivun yläosasta\n4 vapaaehtoista B-teoriatuntia B1-B4, joissa käsitellään tärkeitä liikennesääntöjä esim. ajolinjat ja ajovuorot risteyksissä. Löydät linkin tunneille täältä\noppimateriaalin: Autokoulun oppikirjan painettuna, e-autokoulun oppimisympäristön, jossa sähköinen oppikirja ja Ajokaista teoriakoeharjoittelu ja opetusvideoita sekä linkki ja tunnukset TOT-teoriakoeharjoitteluohjelmaan\n10 ajotuntia à 50 min, joista 7 autolla ja 3 simulaattorilla\nauton käytön ajokokeessa\nriskienhallintakurssin, joka sisältää 4 teoriatuntia R1-R4 joko autokoululla tai netissä ja 4 ajotuntia, joista liukas ja pimeä simulaattorilla sekä 2 ajotuntia liikenteessä autolla\nKurssimaksu 890,00 + Ajovarma 160,00 minimiopetusmäärällä yhteensä 1050,00\nLisäajotunnit 86,00 ja uusinta ajokokeessa autokoululle 120,00\n4 teoriatuntia eli liikenteen perusteet L1-L4 valintasi mukaan joko autokoululla tai netissä, löydät aikataululinkit sivun yläosasta\n4 vapaaehtoista B-teoriatuntia B1-B4, joissa käsitellään tärkeitä liikennesääntöjä esim. ajolinjat ja ajovuorot risteyksissä. Linkin näihin tunteihin löydät täältä\nAutokoulun oppikirjan painettuna, e-autokoulun oppimisympäristön, jossa oppikirja sähköisessä muodossa, Ajokaista teoriakoeharjoittelu ja opetusvideoita sekä linkki ja tunnukset TOT-teoriakoeharjoitteluohjelmaan\n10 ajotuntia autolla à 50 min\n4 vapaaehtoista lisäajotuntia simulaattorilla\nriskienhallintakurssin, joka sisältää 4 teoriatuntia R1-R4 joko autokoululla tai netissä ja 4 ajotuntia joista pimeä simulaattorilla ja liukasharjoittelu JSA:n radalla Lievestuoreella ja kaksi ajotuntia autolla\nKurssimaksu 1490,00 + JSA:n ratamaksu 60,00 + Ajovarma 160,00 minimiopetusmäärällä yhteensä 1710,00\nJos sinulla on ennestään joku ajokortti, saat perinteisestä B kurssista alennusta 80,00. Kurssimaksu tällöin 1410,00 + muut kulut 220,00 minimiopetusmäärällä yhteensä 1630,00\nMuita mahdollisia maksuja B-kursseissa: teoriakokeen uusintamaksu Ajovarmalle 35,00 ja ajokokeen uusintamaksu Ajovarmalle 90,00. Suullinen teoriakoe 94,00 jos esimerkiksi tarvitset tulkin teoriakokeeseen. Saatat tarvita ajokorttilupaan myös 2 passikuvaa ja mahdollisesti lääkärintodistuksen.\nLisätietoa B-kortin ajamisesta\nHinnat voimassa toistaiseksi, oikeudet muutoksiin pidätetään sitoumuksetta. Hinta sisältää alv:n (kirja 10%, muu opetus 24 %)\nMeillä on tarjolla monta erilaista tapaa suorittaa riskienhallintakoulutus. Tutustu alla oleviin vaihtoehtoihin ja valitse sinulle parhaiten sopiva! Voit myös suorittaa koko kurssin automaatilla eli ajot autolla ja simulaattorilla.\nKursseille voit ilmoittautua tästä\nVaihtoehto, jossa puolet simulaattorilla\n4 teoriatuntia R1 - R4 autokoululla tai netissä, aikataululinkit löydät sivun yläosasta\n4 ajotuntia, joista 2 ajotuntia opettajan kanssa oikealla autolla ja pimeä ja liukas simulaattorilla\nKurssimaksu 250,00, jos pimeä on aiemmin tehty ja 340,00, jos pimeä tehdään nyt\nVaihtoehto 1 autolla\n4 teoriatuntia R1 - R4 joko autokoululla tai netissä, aikataululinkit löydät sivun yläosasta\n5 ajotuntia, joista kaksi oppilaan autolla JSA:n radalla Lievestuoreella ja tutustuminen turvahalliin ja kaksi ajotuntia liikenteessä kouluautolla sekä pimeänopetus simulaattorilla\nKurssimaksu 250,00 + ratamaksu 60,00 yhteensä 310,00 jos pimeä on aiemmin tehty, muuten 340,00 + ratamaksu 60,00 eli yhteensä 400,00\nJos tarvitset kouluauton radalle on auton vuokra 60,00\nSeuraava ryhmärata Lievestuoreella:\nkeskiviikkona 22.5. klo 14.45-17.00\nkeskiviikkona 12.6. klo 14.45-17.00\nperjantaina 28.6. klo 12.45-15.00\nJyvässeudun ajoharjoittelurata ajo-ohje ja yhteystiedot\nVaihtoehto 2 autolla\n4 ajotuntia, joissa ratakäynti kouluautolla opettajamme kanssa JSA:n radalla Lievestuoreella ja 1- 1,5 ajotuntia liikenteessä kouluautolla eli yhteensä 3 tuntia sekä pimeänopetus simulaattorilla autokoulullamme\nKurssimaksu 298,00 + ratamaksu 60,00 yhteensä 358,00 jos pimeä on aiemmin tehty ja pimeän kanssa kurssimaksu 388,00 + ratamaksu 60,00 yhteensä 448,00\nVaihtoehto 3 vähintään 4 oppilaan ryhmälle\ntämä vain tilauksesta ja aikataulu sovitetaan ryhmän toiveiden mukaan\n4 teoriatuntia Lievestuoreella JSA:n tiloissa, joissa mm. tutustuminen turvahalliin ja SPR:n ensiapukoulutus toimiminen liikenneonnettomuuspaikalla\n5 tuntia, joista kaksi tuntia oppilaan autolla JSA;n radalla Lievestuoreella ja kaksi ajotuntia liikenteessä sekä pimeänopetus simulaattorilla autokoululla\nKurssimaksu 310,00 + ratamaksu 60,00 yhteensä 370,00, jos pimeä on aiemmin tehty ja pimeän kanssa kurssimaksu on 400,00 + ratamaksu 60,00 yhteensä 460,00\nHinnat voimassa toistaiseksi, oikeudet muutoksiin pidätetään sitoumuksetta! Kurssimaksu sisältää ALV:n 24 %\nAM120 eli mopokurssimme sisältää:\n4 teoriatuntia, EAS eli liikenteen perusteet L1-L4 joko autokoululla ja/tai netissä (lukujärjestykset sivun yläosassa)\n4 vapaaehtoista mopoteoriatuntia AM1-AM4 nettitunteina, aikataulut ja ohjeet löydät täältä. Nämä sisältää tärkeitä aiheita, kannattaa kuunnella!\nlinkki ja tunnukset TOT-teoriakoeharjoitteluohjelmaan\n1 ajotunnin à 50 min ja skootterin käytön käsittelykokeessa\nKurssimaksu 266,00 + Ajovarma 98,00 minimihinta yhteensä 364,00\nNettiteorialla voit aloittaa milloin vain, ilmoittaudu kuitenkin ensin autokouluun oppilaaksi!\nLiikenteen perusteet eli EAS- teoriatunteja autokoululla:\nIlmoittauduthan kurssille etukäteen täällä\nJos sinulla on ennestään joku ajokortti, liikenteen perusteet eivät enää uudelleen ole pakolliset tunnit. Kurssimaksusta vähennetään silloin 80,00\nLisäksi suosittelemme muutamaa ajotuntia liikenteessä à 86,00. Tarvittaessa mopon ja opettajan aika käsittelykokeen uusinnassa on 50,00 ja teoriakokeen uusintamaksu Ajovarmalle 35,00 sekä käsittelykokeen uusintamaksu Ajovarmalle 28,00\nSaatat tarvita ajokorttilupaan 2 valokuvaa ja mahdollisesti lääkärintodistuksen\nLisätietoa mopokortin ajamisesta\nAM121 kurssimme sisältää:\nmopoautolla tai mönkkärillä ajamiseen liittyvän 4 tunnin teoriapaketin netissä. Näissä tärkeitä aiheita, kannattaa kuunnella!\npainetun oppkirjan ja e-eutokoulun oppimisympäristön, jossa sähköinen oppikirja, teoriakoeharjoittelu ja opetusvideoita\n1 ajotunnin mönkkärillä à 50 min ja ajoneuvon käytön ajokokeessa\nKurssimaksu 302,00 + Ajovarma 135,00 Yhteensä 437,00\nKoska tähän luokkaan liittyy liikenneajokoe suosittelemme myös tarvittavan määrän ajotunteja liikenteessä à 86,00.\nTeoriakokeen uusintamaksu Ajovarmalle 35,00 Ajokokeen uusintamaksu Ajovarmalle 65,00 ja ajoneuvon ja opettajan aika mahdollisessa uusinta-ajokokeessa 86,00\nSaatat tarvita ajokorttilupaan 2 valokuvaa ja/tai lääkärintodistuksen\nLisätietoa mopoautokortin ajamisesta\nMeiltä saat koulutusta A1, A2 ja A-luokkiin. Täällä voit ilmoittautua kurssille. Lisätietoa moottoripyöräkortin hankinnasta.\nEi aiempaa ajokorttia, niin A-kurssi sisältää\n4 teoriatuntia EAS- liikenteen perusteet L1-L4 autokoululla/netissä aikataulut löydät sivun yläosasta\n5 ajotuntia á 50 min\nmoottoripyörän käytön ajokokeessa\npainetun oppikirjan, e-eutokoulun oppimisympäristön, jossa Ajokaista teoriakoeharjoittelua ja opetusvideoita\nKurssimaksu 646,00 + Ajovarma 135,00 minimiopetusmäärällä yhteensä 781,00\nA-kurssi, jos vähintään B kortti ennestään\nei pakollisia teoriatunteja\npainetun oppikirjan, e-eutokoulun oppimisympäristön, jossa Ajokaista teoriakoeharjoittelu ja opetusvideoita. Oppimateriaalit voit noutaa autokoululta.\nKurssimaksu 586,00 + Ajovarma 135,00 minimiopetusmäärällä yhteensä 721,00\nA-luokkiin on saatavissa myös vapaaehtoinen neljän tunnin teoriapaketti hintaan 80,00 euroa Näissä teorioissa juuri moottoripyöräilyyn liittyviä asioita. Kysy osallistumisohjeet toimistosta.\nMuita mahdollisia maksuja A-kursseissa: lisäajotunnit 86,00 ja moottoripyörän ja opettajan aika mahdollisessa uusinta-ajokokeessa 86,00. Teoriakokeen uusintamaksu Ajovarmalle 35,00 ja mahdollisen ajokokeen uusintamaksu Ajovarmalle 65,00. Joissakin tapauksissa saatat tarvita ajokorttilupaan 2 valokuvaa ja mahdollisesti lääkärintodistuksen\nA-korttiluokkien korotukset A1->A2 ja A2->A\nKysy seuraavia kursseja tai esitä toiveesi ajankohdasta.\nKorotuskurssin 2 teoriatuntia voit suorittaa netissä joihin aikatauluja ja ohjeet löydät täältä tai täältä\n5 ajotuntia (à 50 min) voidaan ajaa kaikki kerralla, tai jakaa ne kahteen tai useampaankin osaan toiveesi mukaan\nVoit korottaa A1-ajokorttisi A2-kortiksi, kun täytät 18 vuotta ja A1-ajo-oikeus on ollut voimassa 2 vuotta.\nVoit korottaa A2– korttisi A-kortiksi, kun A2 ajo-oikeus on ollut voimassa 2 vuotta.\nLisätietoa A-luokan korotuksista löydät täältä\nKoulutuksella korotus edellä mainittujen kokemusmäärien lisäksi ei vaadi teoria- eikä ajokoetta. Koulutuksen jälkeen esität todistuksen Ajovarmalle ja teet ajokorttihakemuksen uuteen ajokorttiluokkaan.\nKurssimaksu 450,00 + ajokorttilupa 35,00 yhteensä 485,00\nKorotus on 1.7.2018 alkaen mahdollista suorittaa myös tutkinnolla, mutta silloin suosittelemme muutamaa harjoitustuntia tutkintoa varten. Ajotunnin hinta 86,00\nA2- koulutuksessa käytämme Yamaha MT- 07 pyörää ja A- koulutuksessa käytämme Yamaha MT- 09\n"BE-luokan ajokortilla saa kuljettaa ajoneuvoyhdistelmiä, joissa on B-luokan vetoauto ja hinattava ajoneuvo, jonka kokonaismassa on enintään 3 500 kg. Tällöin yhdistelmän kokonaismassa voi olla korkeintaan 3 500 + 3 500 = 7 000 kg" Lisätietoa täältä\nBE-kortin hankkiminen, kun ennestään on vähintään B-kortti\nAutokoululta voit ostaa oppimateriaalia, oppikirjan ja nettitunnukset teoriakokeeseen harjoittelua varten 30,00.\nVoit hakea ajokorttiluvan sähköisenä Ajovarman sivuilta hintaan 20,00. Luvan voit hakea myös paperisena Ajovarman toimistolla tai autokoululla, jolloin hinta 35,00.\nLähimmän tutkintopaikkasi löydät täältä: www.ajovarma.fi, teoriakoemaksu on 35,00 ja ajokoemaksu 99,00\nJos sinulla on saatavilla sopiva yhdistelmä ajokokeeseen, voit varata ajokokeen suoraan Ajovarmalta heti teoriakokeen jälkeen.\nVoit ostaa meiltä myös ajo-opetusta:\n2 x 50 min ajo-opetusta, jossa harjoitellaan mm. peräkärryn kytkentää, käsittelyä ja peruuttamista 350,00 Hinta sisältää auton ja peräkärryn käytön opetuksessa ja ajokokeessa sekä oppimateriaalin teoriakokeeseen.\n2 x 50 min ajo-opetusta asiakkaan omalla ajoneuvoyhdistelmällä. Harjoitellaan mm. peräkärryn kytkentää, käsittelyä ja peruuttamista. Hinta 220,00, sisältää myös oppimateriaalin teoriakokeeseen.\nJos sinulla on itselläsi ajokokeeseen sopiva B-luokan vetoauto, mutta ei peräkärryä, voit vuokrata meiltä pelkän kärryn sopivat painot lastattuna hintaan 70,00 sekä ostaa oppimateriaalin hintaan 30,00\nAjokokeessa ajoneuvoyhdistelmän yhteenlasketun rekisteröidyn kokonaismassan on oltava yli 3500 kg. Peräkärrymme kokonaispaino on 1350 kg, autosi kokonaispainon oltava siis vähintään 2151 kg\nOpetukseen voit ilmoittautua täällä\nHinnat voimassa toistaiseksi, oikeudet muutoksiin pidätetään sitoumuksetta. Hinta sisältää alv:n, kirja 10%, muu opetus 24 %\nC1- eli pienoiskuorma-autokortti\nC1-ajokortilla voit kuljettaa kuorma-autoja, joiden kokonaispaino on 3500 - 7500 kg ja vetää enintään 750 kg painavaa perävaunua.\nC1 –kurssiin sisältyy\ntoimistopalvelut ja oppimateriaali, kirja ja sähköinen oppimisympäristö\n3 ajotuntia á 50min\najoneuvon käyttö ajokokeessa\nKurssille voit ilmoittautua tästä LINKISTÄ\nKurssimaksu minimiopetusmäärillä 399,00 + Ajovarma 169,00 eli yhteensä 568,00\nAjokorttilupaan tarvitset lääkärintodistuksen ja mahdollisesti 2 valokuvaa. Autokoulun kautta lääkärintodistus 40,00\nLisäajotunti á 86,00\nSeuraavat teoriatunnit autokoululla:\nkeskiviikkona 29.5. klo 16.15\ntai teoriat nettitunteina:\nOppitunti: C1.1/C1.2 - 06.06.2019 18:00 - 19:30\nOsallistumislinkki näihin tunteihin täällä ja ohje täällä\nC1 nettitunteja tarjolla myös täällä sekä täällä , Aikataulut ja osallistumisohjeet näihin löydät linkkien alta\nJos käyt nettiteoriat, niin muista ensin ilmoittautua autokoulun oppilaaksi!\ntai kysy sinulle tai ryhmällesi sopivaa aikaa.\nLisätietoa C1-kortin suorittamisesta. Meillä ei ole ammattipätevyyskoulutusta.\nHinnat voimassa toistaiseksi, oikeudet muutoksiin pidätetään sitoumuksetta! Kurssimaksu sisältää alv:n (kirja 10% ja muut 24%)\nC1E-ajokortilla voit kuljettaa kuorma-autoja, joiden kokonaispaino on 3500 - 7500 kg ja vetää yli 750 kg painavaa perävaunua. Katso korttiluokan tarkempi ajo-oikeus täältä\nC1E kurssille osallistuminen edellyttää voimassa olevaa C1 tai C korttia.\nC1E –kurssiin sisältyy\nKurssimaksu minimiopetusmäärillä 495,00 + Ajovarma 180,00 eli yhteensä 675,00\nAjokorttilupaan saatat tarvita 2 valokuvaa. Mikäli et tarvitse valokuvia, voit hakea luvan sähköisesti täällä.\ntorstaina 6.6. klo 16.15-18.45\nOppitunti: C1E 1.1/C1E 1.2/C1E 2.1 - 13.06.2019 17:00 - 19:15\nOsallistumislinkki näihin teorioihin täällä ja ohje täällä\nC1E nettitunteja tarjolla myös täällä ja täällä aikataulut ja osallistumisohjeet näihin löydät linkkien alta\nAutokoulumme on perehtynyt opetuslupaoppilaiden ohjaamiseen ja kouluttamiseen. Yhdessä teemme sinusta hyvän kuljettajan.\nEAS eli liikenteen perusteet\nTeoriatunnit kaikille ensimmäistä ajokorttia ajaville. Nämä teoriat kuunnellaan ennen ajo-opetuksen aloittamista! Seuraavia EAS kursseja autokoululla ja ilmoittautuminen täällä . Lisätietoa opetusluvasta löydät täältä\nEAS paketti, sisältäen monipuolisen oppimateriaalin 165,00\nEAS-teoriatunnit eli liikenteen perusteet L1- L4, joko autokoululla tai netissä, aikataululinkit löydät sivun ylälaidasta\nVapaaehtoiset B1-B4 teoriatunnit nettitunteina täällä, näissä käsitellään tärkeitä aiheita mm. ajovuorot ja ajolinjat risteyksissä!\npainettu oppikirja ja e-eutokoulun oppimisympäristö, jossa sähköinen oppikirja, opetusvideoita, tasotestejä ja Ajokaista teoriakoeharjoittelu\nlinkki ja tunnukset TOT teoriakoeharjoitteluohjelmaan\nOpetuksesta saatu todistus tulee pitää ajo-opetuksessa mukana ja se on otettava mukaan teoriakokeeseen! Myös opetuslupaopettaja voi (ja kannattaakin) osallistua teoriatunteihin oppilaansa kanssa.\nEAS paketti nettiteoriat L1-L4, ilman oppimateriaalia 49,00\nIlmoittaudu ensin kurssille autokouluun yllä olevan ilmoittautumislinkin kautta ja laita lisätietoihin maininta "vain nettiteoriat"\nValitse sen jälkeen itsellesi sopivat nettiteoriat, aikataulut ja linkit löydät tämän sivun yläosasta ja tutustu valitsemiesi tuntien osallistumisohjeisiin etukäteen.\nLasku lähetetään sähköpostiisi. Kun teoriat on suoritettu ja lasku maksettu, voit hakea EAS todistuksen autokoululta. Ota hakiessasi henkilöllisyystodistus ja kuitti maksusta mukaasi tai maksa paikanpäällä kortilla tai käteisellä! Todistus tulee pitää ajo-opetuksessa mukana ja se on otettava mukaan myös teoriakokeessa!\nVoitte myös ostaa yksittäisiä ajotunteja tarpeenne mukaan ja vuokrata auton ajokokeeseen. Ajotunnin kesto 50 minuuttia ja hinta 86,00, kouluauton käyttö ajokokeessa 120,00\nHinnat voimassa toistaiseksi, oikeudet muutoksiin pidätetään sitoumuksetta! Kurssimaksu sisältää ALV:n kirja 10% ja muut 24 %\nRiskienhallintakurssi ennen B-ajokoetta\nMeillä on tarjolla monta erilaista tapaa suorittaa riskienhallintakoulutus. Tutustu alla oleviin vaihtoehtoihin ja valitse sinulle parhaiten sopiva!\nVaihtoehto puolet simulla\n4 ajotuntia, josita 2 ajotuntia autolla ja pimeä ja liukas autokoululla simulaattorilla\nKurssimaksu 340,00 ja jos opetuslupa on ollut voimassa ja olet suorittanut pimeänopetuksen ennen 1.7.2018, hinta ilman pimeää on 250,00\nVaihtoehto 1 autolla sisältää\n5 ajotuntia, joista kaksi tuntia ryhmässä JSA:n radalla Lievestuoreella, oppilaalla autolla ja opetuslupaopettaja autossa ja tutustuminen turvaluokkaan ja kaksi ajotuntia liikenteessä kouluautolla sekä pimeänopetus simulaattorilla\nKurssimaksu 340,00 + ratamaksu 60,00 yhteensä 400,00\nKurssimaksu 250,00 + ratamaksu 60,00 yhteensä 310,00 jos pimeä on aiemmin tehty. opetusluvalla pimeän on voinut suorittaa vain ennen 1.7.18\nJyvässeudun Ajoharjoittelurata yhteystiedot ja osoite\nVaihtoehto 2 autolla sisältää\n4 ajotuntia, joissa rataopetus kouluautolla opettajamme kanssa JSA:n radalla Lievestuoreella ja 1- 1,5 ajotuntia opettajan kanssa kouluautolla eli yhteensä 3 tuntia ja pimeänopetus simulaattorilla autokoulullamme. Rata-aika valittavissa yksilölliseti.\nKurssimaksu 388,00 + ratamaksu 60,00 yhteensä 448,00 ja 298,00 + ratamaksu 60,00 yhteensä 358,00 jos pimeä on aiemmin tehty ennen 1.7.2018\nVoitte myös ostaa yksittäisiä ajotunteja tarpeenne mukaan ja vuokrata auton ajokokeeseen. Ajotunnin pituus 50 minuuttia ja hinta 86,00, autonkäyttö ajokokeessa 120,00\nHinnat sis.alv 24%, voimassa toistaiseksi, oikeudet muutoksiin pidätetään sitoumuksetta.\nEAS paketti traktorikorttia ajaville\nEAS-teoriatunnit eli liikenteen perusteet L1- L4, joko autokoululla tai netissä\nopetuksesta saatu EAS-todistus ja E100 lomake on otettava mukaan teoriakokeeseen!\npainettu oppikirja sekä e-eutokoulun oppimisympäristö, jossa sähköinen oppikirja ja teoriakoeharjoittelual\nAjovarmalle lisäksi ajokorttilupa- ja teoriakoemaksu yhteensä 70,00\nSeuraavia kursseja ja ilmoittautuminen täällä\nLisätietoa traktorikortin hankkimisesta ja mönkijäkortin hankkimisesta\nRikkomusseurantakurssi ajokiellossa oleville\nMäärättiinkö sinut ajokieltoon? Ajo-oikeuden palauttamiseksi sinun on käytävä rikkomusseurannan 4h koulutus.\nKysy lisää autokoululta! Kurssin hinta 190,00 sis. ALV 24%\nSeuraavien tuntien aikatauluja löydät täältä\nAjokoe/Ajonäyte poliisin tai lääkärin määräyksestä\nSaatuasi poliisin/lääkärin määräyksen kirjallisena ota yhteyttä autokouluumme. Määräyksestä ilmenee mitä asiakkaan pitää suorittaa ja sen perusteella voimme varata ajan ajokokeeseen.\nAjokoe on aika vaativa nykyään ja ennen ajokoetta kannattaakin varata ajotunti, jollekkin aikaisemmalle päivälle. Ajotunnilla opettaja voi arvioida sujuuko ajaminen jo ajokokeen läpäisyyn vaadittavan tasoisesti vai kannattaisiko ensin varata lisää ajotunteja ja harjoitella.\najotunti (50 min) 86,00\nauton ja opettajan aika ajokokeessa 120,00\najonäytteen maksu Ajovarmalle 61,00\najokokeen maksu Ajovarmalle 90,00\nPimeänopetus kuuluu riskienhallintaan ja meiltä saa myös muiden autokoulujen oppilaat tämän palvelun\nTurvallisesti silloin, kun sinulle sopii! Pimeänsimulaattorilla voit suorittaa pimeänopetuksen autokoululla omassa rauhassa, miellyttävässä ympäristössä, turvallisesti ja ilman hiilidioksidipäästöjä. Koulutus sisältää näytöt ja monipuoliset harjoitukset, ohjelman kesto noin 1 - 1,5 tuntia.\nVaraa aika toimistosta puh. 014 615 736 tai laita sähköpostia niin otamme yhteyttä, sopiiko haluamasi aika. Kerro missä autokoulussa olet riskienhallintakoulutuksessa ilmoittautuessasi. Koulutuksen hinta on 90,00 (sis. ALV)\nJärjestämme EcoDriving-kursseja ryhmille tai yksittäisille asiakkaille. Tutustu netissä tai tilaa esite. Teemme mielellämme tarjouksen kurssista.\nSoita Eira Möttönen 050 552 4385 tai Esa Möttönen 050 552 4386.\nArvioimme ajosi taloudellisuutta ja koulutamme sinusta taloudellisemman ja ympäristöystävällisemmän kuljettajan.\nAutoissamme on Econen- ajotietokoneet. Kulutuksen pudotus keskimäärin yli litra/100km. Mikä olisi oma säästösi? Katso laskuri EcoDriving-internet sivuilta.\nValitse aihe...Haluan lisätietoa kursseista.Haluan tietää enemmän kalustosta.Haluan kuulla lisää yrityksestä.Muu aihe...


Kansallispuistossa tutkitaan karhuntappoa - MTVuutiset.fi\nKansallispuistossa tutkitaan karhuntappoa\nJulkaistu 21.05.2007 10:44 (Päivitetty 22.05.2007 05:13 )\nLapin rajavartiosto on löytänyt Urho Kekkosen kansallispuistosta jälkiä, jotka viittaavat karhuntappoon. Kuollutta karhua ei kuitenkaan ole löydetty.\nLapin rajavartiosto tutkii epäiltyä karhuntappoa. Mahdollinen metsästysrikos on tapahtunut Urho Kekkosen kansallispuistossa Tuiskunpään alueella Sodankylässä viime viikon perjantaina. Tapaus tuli ilmi rajavartioston valvontatehtävien yhteydessä.\n- Kuollutta karhua ei ole löytynyt, mutta tapahtumapaikalta löydetyt viitteet kertovat, että kyseessä on karhuntappo. Tappamisessa on myös käytetty moottorikelkkaa, sanoo yliluutnantti, tutkinnanjohtaja Jarmo Männistö Lapin rajavartiolaitoksesta.\nKarhun tappaminen on metsästysrikos, josta voi saada sakkorangaistuksen tai enintään kaksi vuotta vankeutta. Lisäksi moottoriajoneuvon käyttö metsästyksen yhteydessä on metsästyslaissa kielletty. Männistön mukaan karhuntapot tapahtuvat erämaa-alueilla, ja nyt paljastunutta tapausta hän pitää vain jäävuoren huippuna.\n- Keväällä karhun tappaminen on sikäli helppoa, koska karhut ovat nousseet pesistä, ja maastossa on vielä sen verran lunta, että siellä pääsee hyvin kelkalla liikkumaan, Männistö sanoo.\nSuomessa karhunpyynti on luvanvaraista, ja varsinainen metsästysaika on elokuusta syyskuuhun. Keväällä karhu on rauhoitettu eläin.\nLapin rajavartiosto tutkii asiaa ja toivoo yleisöhavaintoja tapauksen selvittämiseksi.\nLapin rajavartiosto toivoo havaintoja erityisesti kapeatelaisilla moottorikelkoilla liikkuneista henkilöistä Tuiskupää-Luirojärvi-Kopsuskuusikko-Harrikangas-Orposentie-Vuotso -alueelta. Havainnoista voi ilmoittaa numeroon 0204105006.


Talousassistenttipalvelut - Balanco\nTaloushallinnon assistenttipalvelut tarpeesi mukaan\nTarjoamme räätälöityjä taloushallinnon assistenttipalveluita parantamaan yrityksesi tuottavuutta, lomatuurauksista aina jatkuvaan palveluun.\nTalousassistenttipalvelu vapauttaa aikaa omille asiakkaillesi\nTalousassistenttipalvelut ovat osa kirjanpitopalveluamme ja yhä merkittävämpi osa asiakkaidemme arkea. Assistenttipalvelumme vapauttaa yritykseltäsi henkilöresursseja niin rutiinitehtävien kuin erilaisten haastavampien taloushallinnon tehtävien osalta.\nPalvelumme on kehitetty asiakkaidemme toiveiden ja tarpeiden pohjalta\nYrityksesi tarpeisiin skaalautuvat Talousassistenttipalvelut suunnitellaan ja niitä kehitetään yrityksesi tarpeista lähtien.\nToimivilla taloushallinnon rutiineilla tai vähäisellä resurssilla voi olla suuria vaikutuksia yrityksen taloudelliseen tilaan. Yleisimpiä syitä siihen, että yrityksen taloushallinnon rutiinitehtävät jäävät heikolle hoidolle ovat kova kiire asiakkaissa, vähäiset omat henkilöresurssit, selkeiden rutiinien puute sekä kankeat taloushallinnon työkalut.\nTalousassistenttipalvelumme avulla kirjanpitosi on entistä paremmin ajantasalla\nPalvelumme avulla taloushallinnon rutiinitehtävät tehostuvat ja laskujen käsittelyprosessi on yhdenmukainen ja tasalaatuinen. Kun laskusi lähtevät ajallaan, palvelet omia asiakkaitasi paremmin välttäen turhat laskureklamaatiot. Talousassistenttipalvelumme avulla kirjanpitosi on entistä paremmin ajantasalla.\nParannamme tuottavuuttasi ja luomme kasvun mahdollisuuksia\nTaloushallinnon rutiinitehtävissä kannattaa myös miettiä omaa ajankäyttöä ja sen arvoa, erityisesti vaihtoehtoiskustannuksen näkökulmasta. Voiko rutiinitehtävistä vapautuneen ajan kohdistaa myyntiin, liiketoiminnan kehittämiseen ja nykyisten asiakkaiden palveluun vai kenties nauttia lisääntyneestä vapaa-ajasta? Mitä rutiinitehtäviä kannattaa tehdä itse ja mitkä tehtävät kannattaa antaa talousassistentin hoidettavaksi?\nTarjousten, myyntitilausten ja laskutuksen laadinta\nVuokralaskutus ja reskontran hallinta\nOsto- ja myyntireskontran hallinta (myös seurantakohteet/projektit)\nViranomaisilmoitukset mm. rakennusalalla (esim. urakka- ja työntekijäilmoitukset verottajalle)\nKäyttäjätuki ja neuvonta Procountor- tai Netvisor-ohjelmistojen osalta\nKilpailutuksissa avustavat toimet/tehtävä\nTaloushallinto-ohjelmistoina käytössämme ovat Netvisor ja Procountor. Lisäksi tuotamme tarvittaessa palveluamme myös asiakkaan omissa toiminnanohjausjärjestelmissä.\nAssistenttipalvelujen laajuus ja kesto tarpeidesi mukaan\nToteutamme talousassistenttipalvelujen keston tarpeidesi mukaan, aina lomatuurauksista jatkuvaan palveluun. Joustavan ja monimuotoisen palvelun avulla rakennetaan yrityksesi arkea tukeva yhteistyömalli.\nTyöskentelemme tiiminä, jotta varmistamme nopean palvelun sekä jatkuvuuden. Asiakkaanamme voit luottaa, että työt tulevat hoidettua laadukkaasti, oikein ja ajallaan.\nLisäksi osana talousassistenttipalveluamme kehitämme yrityksesi taloushallinnon prosesseja. Parannamme palveluamme jatkuvasti, jos esimerkeissämme ei ole mukana tarvitsemaasi, ota yhteyttä ja ratkaistaan asia!\nTutustu asiakkaidemme kokemuksiin talousassistenttipalvelustamme